Tunnin jälkeen kaikki ovat tyytyväisiä - PDF\nDownload "Tunnin jälkeen kaikki ovat tyytyväisiä"\n1 Tunnin jälkeen kaikki ovat tyytyväisiä Näkökulmia musiikin aineenopettajien ja oppilaiden väliseen toimivaan vuorovaikutukseen Outi Puupponen Kasvatustieteen ja musiikkikasvatuksen pro gradu tutkielma Opettajankoulutuslaitos Musiikin laitos Jyväskylän Yliopisto Kevät 2009\n2 JYVÄSKYLÄN YLIOPISTO Tiedekunta Kasvatustieteiden tiedekunta ja humanistinen tiedekunta Tekijä Puupponen Outi Maria Työn nimi 1 Laitos Opettajankoulutuslaitos, musiikin laitos "Tunnin jälkeen kaikki ovat tyytyväisiä" Näkökulmia musiikin aineenopettajien ja oppilaiden väliseen toimivaan vuorovaikutukseen. Oppiaine Kasvatustiede, musiikkikasvatus Aika Kevät 2009 Tiivistelmä Työn laji Pro gradu -tutkielma Sivumäärä Opettajien ja oppilaiden välinen vuorovaikutus on tärkeää niin kouluviihtyvyyden, opettajien jaksamisen kuin koulujen turvallisuudenkin kannalta. Tutkimuksessani selvitetään, millaisena musiikinopettajat kokevat oman suhteensa oppilaisiin, ja miten he kuvailevat toimivaa vuorovaikutussuhdetta. Lisäksi tutkimuksessa tarkastellaan, kuinka toimivan vuorovaikutussuhteen syntymistä voidaan edesauttaa. Musiikin aineenopettajan ja oppilaiden välinen vuorovaikutus on mielenkiintoinen tutkimusaihe, sillä oppilaita on paljon, ja aikaa on hyvin rajallisesti. Yhteistoiminnallinen oppiminen sekä opettajien kollegiaalisuus vahvistavat koulun yhteisöllisyyttä. Yksilö oppii tunnistamaan ja kantamaan vastuunsa yhteisön jäsenenä, ja vaikutukset ulottuvat koulun ulkopuolelle koko yhteiskunnan tasolle. Tutkimuksessa nostetaan esille, onko aineenopettaja enemmänkin vastuussa vain omasta aineestaan, vai pitäisikö hänen jakaa myös yhteistä kasvatusvastuuta. Tutkimuksessani pohditaan toimivan vuorovaikutuksen roolia meneillään olevassa koulukulttuurin muutoksessa. Tutkimuskysymykseni ovat: Minkälainen on toimivan vuorovaikutuksen olemus musiikin aineenopettajan ja oppilaan välillä? Mitkä asiat edesauttavat toimivan vuorovaikutussuhteen syntymistä? Mitkä ovat keskeiset elementit toimivaa vuorovaikutussuhdetta kuvatessa? Kuinka näitä elementtejä voidaan käyttää hyödyksi hedelmällistä musiikinopettaja oppilas -suhdetta rakentaessa? Tutkimuskysymyksiin haetaan vastauksia musiikinopettajien näkökulmasta. Tutkimukseni noudattaa laadullisen tutkimuksen prosessia ja on tehty fenomenologisen menetelmän mukaan. Fenomenologisen tutkimuksen mukaisesti tutkimukseni ei tavoittelekaan yleistettäviä totuuksia, vaan pyrkii esittelemään yksilön kokemuksen tutkittavasta ilmiöstä. Jokainen opettaja, oppilas ja opetustilanne on erilainen. Niinikään jokainen hyvä opettaja on erilainen. Tutkimusaineistoni koostuu neljän musiikinopettajan haastatteluista. Haastattelumuotona käytin fenomenologista, puolistrukturoitua haastattelua. Toimivan vuorovaikutuksen olemukseen kuuluu, että vuorovaikutussuhteen osapuolet ovat tyytyväisiä. Opettajan puolelta tämä näkyy työssä viihtymisenä, sekä kiinnostuksena oppilaisiin ja työn kehittämiseen. Oppilaiden puolelta toimiva vuorovaikutus näkyy motivaationa ja yhteistyöhalukkuutena. Molemminpuolinen kunnioitus nousi edellytykseksi toimivan vuorovaikutussuhteen syntymiselle ja ylläpitämiselle. Muita toimivan vuorovaikutussuhteen elementtejä ovat muun muassa avoimuus, aito kiinnostus oppilasta kohtaan sekä oppilaantuntemus. 110 Asiasanat: kunnioittaminen, kohtaaminen, itsetunto, itsetuntemus, avoimuus, konstruktivismi, kuunteleminen Säilytyspaikat: Jyväskylän yliopiston kirjasto, Aallon kirjasto, musiikin laitoksen kirjasto Muita tietoja\n3 2 SISÄLLYS 1 JOHDANTO TOTEUTUS Taustaa Tutkimuskysymykset Tutkimusaineisto Tiedonkeruu ja analysointi Tutkimuksen luotettavuus MARTTI Auktoriteetti Temperamentti Vaihtoehtoja rankaisemiselle Oppilaiden rakastaminen PIRJO Ongelmaoppilaat Opettajien yhteistoiminnallisuus Opetusperiaatteet, opetusmenetelmät ja rutiini Vuorovaikutustyylit HELI Opettajan arvot ja ihmiskäsitys Opettajan itsetunto ja hyvä itsetuntemus Kiinnostuksen osoittaminen Arviointi ANNI Yhteistoiminnallinen oppiminen Hyvä ja paha Empaattinen kuuntelu Konstruktivistiset ajatusmallit ja aktiivinen oppiminen NELJÄ MUSIIKINOPETTAJAA, NELJÄ NÄKÖKULMAA Kyllä oppilaita pitäis vähän niinku rakastaa Mä hoidan sen musiikinopetuksen ja sillä selvä....81\n4 3 7.3 Pitää olla niinku niin antennit auki Sitte jos se ei toimi, ni ei se haittaa JOHTOPÄÄTÖKSET Toimivan vuorovaikutuksen olemus Toimivan vuorovaikutussuhteen elementit Pohdintaa Toimiva vuorovaikutus on yhteistä hyvää Tulosten luotettavuus LÄHTEET...108\n5 4 1 JOHDANTO Kansainväliset vertailut ovat osoittaneet, että Suomen nuorten kouluosaaminen on huippuluokkaa. Hälyttävää tuloksissa kuitenkin on se, että kouluviihtyvyys on hyvin alhainen. Suomen nuoret eivät viihdy koulussa. Niemi (2002) toteaa, että vaikka suomalaisia voidaankin pitää parhaina lukijoina, leimaa koulunkäyntiä monen oppilaan kohdalla haluttomuus, ikävystyminen ja tavoitteettomuus (Niemi 2002, 128). Niemen arvio on yli 15 vuoden takaa, mutta koululaitoksemme painii vieläkin samojen ongelmien kanssa. Opettajien uupuminen ja työn rankkuus ovat herättäneet keskustelua, ja ratkaisuja työssä jaksamiseen ollaan haettu. Kalliopuskan (1995) mukaan loppuunpalamistapauksissa tulee näkyviin opetustyön henkinen rasittavuus. Stressin jatkuessa yksilö suojelee itseään. Hän laittaa laput silmille ja tulpat korviin, ja koettaa välttää ottamasta vastaan liikaa tietoa toisesta. Opettajajohtoinen opetus lisääntyy huomattavasti, ja tuloksena on vain välttämättömimmän suorittaminen. (Kalliopuska 1995, 14. ks. myös 6.3. Empaattinen kuuntelu.) Nykynuorten huonot käytöstavat ja häiriökäyttäytyminen ovat asioita, jotka ollaan huomattu myös koulumaailman ulkopuolella. Myös koulujen turvallisuus on noussut viime vuosien aikana hyvin ajankohtaiseksi puheenaiheeksi. Nuorten pahoinvointiin ei olla reagoitu ajoissa, ja valitettavasti se on johtanut traagisiin tapahtumiin. Uusikylä (2002) toteaa, että yhteistä ulkomailla sattuneille järjettömille koulumurhille on ollut yksi tekijä: Koulutappajat ovat tunteneet, että ei ole yhtään aikuista, joka hyväksyisi heidät varauksettomasti, ja antaisi turvaa ja rakkautta. (Uusikylä 2002, 15.) Tänä päivänä järkyttäviä esimerkkejä nuorten pahoinvoinnista ei tarvitse hakea enää ulkomailta, vaan suomalaiset koulut ovat joutuneet kasvokkain todellisen ongelman kanssa. Mitä koulu voisi tehdä, jotta nämä epäkohdat saataisiin korjattua? Nähdäkseni opettajien ja oppilaiden välinen vuorovaikutus on tärkeää niin kouluviihtyvyyden, opettajien jaksamisen kuin koulujen turvallisuudenkin kannalta. Opettajien ja oppilaiden välinen toimiva vuorovaikutus edesauttaa oppilaiden viihtymistä. Kun vuorovaikutus sujuu, voi myös opettajien työ tuntua miellyttävämmältä, ja voimia vievät konfliktit voivat vähentyä. Jos opettajat keskittyisivät nykyistä enemmän vuorovaikutukseen oppilaidensa kanssa, saatettaisiin hälyttävät oirehdinnat huomata ajoissa, ja nuori voisi saada tarvitsemaansa apua. Toimivalla vuorovaiku-\n6 5 tuksella voisi siis olla laaja-alaisia vaikutuksia niin koulukulttuurissamme, kuin koko yhteiskunnankin tasolla. Musiikin aineenopettajan ja oppilaiden välinen vuorovaikutus on mielenkiintoinen tutkimusaihe, sillä oppilaita on paljon, ja aikaa on hyvin rajallisesti. Opettaja saattaa nähdä ryhmää vain kerran viikossa yhden opetustunnin ajan, ja tämä ymmärrettävästi asettaa haasteita vuorovaikutussuhteen syntymiselle ja rakennetun suhteen ylläpitämiselle. Musiikki aineena on myös erityislaatuinen, sillä musiikki itsessään voidaan nähdä yhtenä vuorovaikutuksen muotona. Olenkin kiinnostunut siitä, kuinka opettajat itse kokevat oman suhteensa oppilaisiin, ja miten he kuvailevat toimivaa vuorovaikutussuhdetta sekä yksittäisen oppilaan, että opetusryhmien tasolla. Mielestäni hyvä oppilaantuntemus on avainasemassa, kun aletaan rakentamaan tasa-arvoista ja avointa kommunikointikulttuuria. Mutta kuinka tähän tavoitteeseen päästään, kun opetettavia oppilaita voi olla satoja, ja kontaktitunteja hyvin vähän? Käsittääkseni kyse on paljoltikin yksittäisten ja ajallisesti hyvinkin lyhyiden kohtaamisten aitoudesta. Niemen (2002) mukaan jokainen oppilaan kohtaaminen tai kohtaamattomuus koulussa jättää jäljen oppilaan käsitykseen siitä, onko hän ihmisenä arvokas. (Niemi 2002, 126.) Vain, jos opettaja on oikeasti läsnä, voi hän saada yhteyden oppilaisiinsa. Tutkimusraporttini rakenne on muovautunut tutkimuksen edetessä. Lopullinen raportti johdattelee lukijan pohtimaan vuorovaikutusta musiikinopettajien näkökulmasta. Tutkimusraporttini toisessa luvussa (ks. 2. Toteutus.) esittelen tutkimuksen taustaa ja tutkimusmetodeja. Myös tutkimuskysymykset löytyvät tästä luvusta. Luvut kolmesta kuuteen (ks. 3. Martti, 4. Pirjo, 5. Heli, 6. Anni.) on omistettu tutkimukseen osallistuneiden opettajien haastatteluista muodostetun kuvan esittelyyn. Esittelen jokaisen musiikinopettajan omana lukunaan, ja kuhunkin aineistoon liittyvä teoria on sijoitettu heti aineiston esittelyn jälkeen. Olen halunnut esitellä aineistot kokonaisuudessaan ja mahdollisimman avoimesti, jotta lukijalla olisi mahdollisuus tehdä omat tulkintansa aineistojen pohjalta. Luvussa seitsemän (ks. 7. Neljä musiikinopettajaa, neljä näkökulmaa.) olen luonut jokaisesta tutkimukseen osallistuneesta opettajasta teoriapohjaisen opettajaprofiilin. Tässä luvussa omat ajatukseni, aineisto ja teoria käyvät vuoropuhelua. Kahdeksannessa luvussa (ks. 8. Johtopäätökset.) olen koonnut yhteen tutkimusaineistosta ne asiat, jotka vastaavat tutkimuskysymyksiini. Tutkimukseni tulososio sisältää toimivan vuorovaikutuksen elementit. Pohdinnoissa nostan esille muutamia tulososion ulkopuo-\n7 6 lella jääneitä teemoja, jotka jäivät mietityttämään minua. Tutkimuksen lopuksi suuntaan katseeni tulevaisuuteen. Tarkistelen tämän tutkimuksen tulosten luotettavuutta, ja piirrän suuntaviivoja mahdollisille jatkotutkimuksille. Tutkimuksen teko on ollut mielenkiintoinen ja ajatuksia herättävä kokemus. Vuorovaikutus on aihe, joka koskettaa jokaista koulumaailmassa työskentelevää, sillä toimiessaan se voi tuoda ratkaisuja moniin koulumaailman tämänhetkisiin ongelmakohtiin.\n8 7 2 TOTEUTUS 2.1 Taustaa Ala-asteesta yliopisto-opiskeluun saakka opiskelumotivaationi ja käytökseni opetustilanteissa on vaihdellut mallioppilaasta kauhukakaraan. Asiaa pohtiessani olen tullut siihen tulokseen, että suhteeni opettajaan vaikuttaa oppimiskokemukseeni ratkaisevasti. Läheinen ja avoin suhde opettajan kanssa on kasvattanut mielenkiintoa opetettavaa ainetta kohtaan, ja vahvistanut oppimistuloksia. Etäinen suhde opettajaan on vaikuttanut oppimisprosessiin heikentävästi, vaikka olisinkin ollut kiinnostunut aineesta. Hankala suhde opettajan kanssa on saanut oppimisen romahtamaan. Pohtiessani syitä siihen, miksi en ole tullut toimeen tiettyjen opettajien kanssa, olen huomannut, että heissä kaikissa on jotain yhteistä: Olen heidän kanssaan kokenut, etteivät he kunnioita minua. He eivät ole nähneet minua yksilönä, jolla on omia ajatuksia ja oikeus mielipiteisiin. He ovat olleet opettajia, jotka ovat pidättäytyneet persoonattomina, opiskelijoiden yläpuolella toimineina vallankäyttäjinä. Heidän kanssaan ei vuorovaikutus siis ole toiminut. Uusikylän (2006) mukaan hyvä opettaja kohtaa oppilaansa ihmisinä. Hänellä on herkkyyttä havaita oppilaiden oppimisvaikeudet ja henkilökohtaisen elämän ongelmat. Oppilailla on tunne, että opettaja välittää heistä, ja että hän haluaa auttaa heitä parhaansa mukaan. Hyvällä opettajalla ei ole oppilaiden sukupuoleen tai älykkyyteen perustuvia ennakkoluuloja. Hän ymmärtää, etteivät kaikki oppilaat halua viitata koko aikaa ja osallistua keskusteluun aktiivisesti. Jotkut ovat arkoja ja epävarmoja. Hyvä opettaja tietää, että tärkeintä ei aina ole puhuminen, vaan ajattelu ja oppiminen. Jos opettaja kohtelee oppilaitaan hyvin, hän luo samalla parhaimmat edellytykset opiskelumotivaatiolle. Opettaja osoittaa ammattitaitonsa ja persoonallisen kypsyytensä kohdatessaan ongelmaoppilaita. Hyvä opettaja ei ole pelottava, mutta osaa pitää yllä opiskelurauhan. Hän vaatii yhteisten sääntöjen noudattamista. Opettaja voi olla vaativa ja huumorintajuinen, johdonmukainen ja samalla aikaa luovaa. Hyvä opettaja on reilu. Hän kannustaa ja tukee jokaista oppilastaan. (Uusikylä 2006, ) Uusikylän näkemys hyvästä opettajasta on kaunis. Uusikylän hyvä opettaja ottaa kaikki vastaan sellaisina kuin he ovat, ja arvostaa heitä yksilöinä. Mutta kuinka realistinen tällainen hyvä opettaja -kuva on? Onko aineenopettajan mahdollista suhtautua jokaiseen oppilaaseensa yhtä suurella antaumuk-\n9 8 sella? Isohookana-Asunmaan (1993) mukaan hyvän opettajan ominaisuudet vaihtelevat yhteiskunnan muutoksen mukana. Hänen mukaansa nykyiselle koululaitokselle on asetettu tulevaisuutta koskevia paineita enemmän kuin koskaan. (Isohookana-Asunmaa 1993, 137.) Yli viisitoista vuotta Isohookana-Asunmaan huomiota myöhemmin voimme todeta, että koulut käyvät edelleen läpi suurta muutosta. Laineen (2000) mukaan koulun ulkopuolisten elämäntapojen moninaisuus haastaa perinteisten oppimis- ja tiedonjäsentämistapojen lisäksi myös perinteiset auktoriteetit ja roolimallit. Yksilöllistyminen ja arjen uudet jäsentämistavat edellyttävät institutionaalisten käytäntöjen tarkistamista ja muuttamista. (Laine 2000, 17.) Laine puhuu siitä, kuinka koulun tulee muuttua. Mutta vaikka olemmekin monien muutosten edessä, tulee opettaja silti olemaan aina vastuussa siitä, että oppimista tapahtuu. Meren (2002) mukaan opettajan tehtävä on välittää oppilaan hyvän toteutumista edistäviä asioita yhteiskunnan suuntaan. Opetussuunnitelma, johon opetuksen tavoitteet ja sisällöt on kirjattu, toimii linkkinä yhteiskuntaan. Välittäjänä toimimisessa on kyse opettajan aineenhallinnallisesta asiantuntemuksesta. Opettajan toiminnan pedagoginen konteksti syntyy henkilökohtaisen taustan lisäksi yhteiskunnan määrittelemästä kasvatus- ja opetustehtävästä. Tähän kasvatus- ja opetustehtävään sisältyy opetuksen tavoitteiden lisäksi myös vaatimukset opettajalle. (Meri 2002, 185.) Meri (2002) jatkaa, että ainedidaktiikassa oppiaineiden tietoteoreettiset perustat yhdistyvät kasvatustieteelliseen tietouteen. Kaikkien aineiden opettajat tarvitsevat tietoja eri-ikäisistä oppilaista, heidän kyvystään ymmärtää maailmaa, heidän kehitysvaiheistaan ja tavastaan konstruoida maailmaa. On tärkeää tunnistaa, millaisia oppilaita kussakin opetustapahtumassa on. Yleinen didaktiikka tarjoaa teoriaaineksia ja käytännön ratkaisuja opetuksen yleisistä puitteista. Opettaja saa viitteitä erityisesti siihen, miten kannattaa opettaa, ja mitä eri keinoja hänellä on käytettävissään. Ainedidaktiikan olemassaoloa oikeutusta perustellaan usein sillä, ettei yleinen kasvatustiede anna riittäviä valmiuksia minkä tahansa aineen opettamiseen. (Meri 2002, 177.) Meren listaamat aineenopettajalta vaaditut ominaisuudet ja teot ovat varsin laaja-alaiset. Yhden ihmisen tulisi hallita käytännössä kaikki se, mitä liittyy ihmisen kehitykseen, opettamiseen, oppimiseen, yhteiskuntarakenteisiin sekä vuorovaikutukseen. Onko tämä hieman liikaa vaadittu? Jäin miettimään, minkälainen kasvatusvastuu aineenopettajalla on. Onko aineenopettaja enemmänkin vastuussa vain omasta aineestaan, vai pitäisikö hänen jakaa myös yhteistä kas-\n10 9 vatusvastuuta? Lahelma (2001) on vieraillut kouluissa Kaliforniassa ja myöhemmin seurannut tutkimusryhmänsä kanssa kahden helsinkiläisen yläasteen koulun seitsemänsiä luokkia. Tutkimusryhmä seurasi luokkien arkea havainnoimalla, haastattelemalla sekä aineistoja keräämällä. Lahelma pohtii artikkelissaan kalifornialaisen koulun kautta esittelemiensä teemojen ilmentymiä suomalaisen peruskoulun opetussuunnitelmassa, kasvatustavoitteissa ja käytännöissä. Yksi näistä teemoista on eettiset periaatteet. Tutkimukseen osallistuneet opettajat pitivät toisen huomioon ottamista, auttamista, suvaitsevaisuutta sekä hyviä tapoja koulun yleisinä kasvatustavoitteina. Lahelman mukaan kasvatusta dominoi kuitenkin opetettavien aineiden sisällöt. Vaikkakin opettajat onnistuivat konkretisoimaan yleisiä kasvatustavoitteita, jäi monia kasvatustilanteita myös käyttämättä. Seksistiset tai rasistiset kommentit tai oppilaiden häiritsevä käyttäytyminen johtivat harvoin perusteellisempaan keskusteluun luokassa. Keskustelun käymiseen ei ollut joko aikaa, tai opettajilla ei välttämättä ollut valmiuksia tällaiseen keskusteluun. (Lahelma, 2000, ) Se, minkä verran aineenopettaja kokee olevansa kasvatusvastuussa, on varmastikin hyvin yksilökohtaista. Ja vaikka ajatuksen tasolla haluaisikin nähdä eettisten periaatteiden vahvistamisen yhtenä opetuksen tavoitteista, voi se käytännössä olla hankala toteuttaa. Olen aikaisemmissa opinnoissani tutustunut opettajan ja oppilaan väliseen vuorovaikutukseen luokanopettajan näkökulmasta. Luokanopettajan tulee panostaa vuorovaikutukseen pääasiallisesti oman luokkansa kanssa. Aineenopettajan työnkuva on hyvin erilainen, sillä aineenopettaja työskentelee useiden luokkien kanssa. Aineenopettajan tulee omata vahvat yleispedagogiset taidot. Tämän lisäksi hänen tulee hallita oma aineensa. Hänen tulee toimia kasvattajana ja aikuisesimerkkinä oppilailleen. Lisäksi hänen tulee olla vuorovaikutuksen ammattilainen. Pro gradu -tutkielmassani haluan selvittää, mistä elementeistä musiikin aineenopettajan ja oppilaan välinen toimiva vuorovaikutussuhde koostuu. Uskon, että toimivalla vuorovaikutuksella aineenopettaja pystyy paikkaamaan mahdollisia puutteitaan muissa ammattiinsa sisältyvissä osa-alueissa. Sen sijaan, että olisin lähtenyt tutustumaan aiheeseen kirjallisuuden kautta, halusin ensin kuulla musiikinopettajien ajatuksia aiheesta. Tutkimukseni alkoikin etenemään aineistolähtöisesti.\n11 Tutkimuskysymykset Vuorovaikutus itsessään on niin laaja aihe, että halusin jo alkuvaiheessa rajata tutkimukseni toimivan vuorovaikutussuhteen tarkasteluun. Näkökulmaksi valitsin musiikinopettajan näkökulman. Halusin kuulla musiikinopettajien kokemuksia siitä, minkälaisena he kokevat toimivan vuorovaikutussuhteen oppilaidensa kanssa. Lisäksi minua kiinnosti, millä tavoin musiikinopettajat käsittelevät vuorovaikutusta työssään. Tutkimuskysymykseni pysyivät lähes muuttumattomina koko tutkimuksen ajan. Tarkensin kysymyksiä kuitenkin haastatteluissa, esimerkiksi kysymällä, löytääkö musiikinopettaja yhtäläisyyksiä niiden oppilaiden välillä, joiden kanssa vuorovaikutus on toiminut. Haastatteluissa käyttämäni kysymykset pyrkivät johdattelemaan haastateltavan kuvailemaan omia kokemuksiaan. (ks Tutkimusaineisto Puolistrukturoitu haastattelu.) Kokemusten analyysin kautta pystyin johtamaan vastauksia myös tutkimuskysymyksiini, joita ovat: 1. Minkälainen on toimivan vuorovaikutuksen olemus musiikin aineenopettajan ja oppilaan välillä? 2. Mitkä asiat edesauttavat toimivan vuorovaikutussuhteen syntymistä? 3. Mitkä ovat keskeiset elementit toimivaa vuorovaikutussuhdetta kuvatessa? 4. Kuinka näitä elementtejä voidaan käyttää hyödyksi hedelmällistä musiikinopettaja oppilas -suhdetta rakentaessa? Yllämainittuja tutkimuskysymyksiä tarkastellaan tutkimuksessani musiikinopettajien näkökulmasta. 2.3 Tutkimusaineisto Tutkimusaineistoni koostuu neljän (4) musiikin aineenopettajan haastattelusta. Tutkimusraportissani olen esitellyt aineiston opettaja kerrallaan, jotta jokainen opettaja pääsisi esille yksilöllisesti. (ks. 3. MARTTI, 4. PIRJO, 5. HELI, 6. ANNI) Valitsin tutkimukseen osallistuneet opettajat heidän erilaisten taustojensa perusteella. Tutkimukseni noudattaa laadullisen tutki-\n12 11 muksen prosessia. Haastattelumuotona käytin puolistrukturoitua haastattelua päästäkseni mahdollisimman lähellä opettajien ajatuksia. Laadullinen tutkimus. Kiviniemen (2001) mukaan laadullisen tutkimuksen menetelmät vievät tutkijan lähelle tutkittavaa kohdettaan. Tutkijan pyrkimyksenä on tavoittaa tutkittavien näkökulma, ja haastattelu on yksi tyypillinen aineistonkeruun muoto. Laadullisessa tutkimuksessa analysointi on aineistolähtöistä. Analysoinnissa jäsennetään aineistosta käsin ne teemat, jotka ovat tutkittavan ilmiön kannalta tulkittavissa merkityksellisiksi. Aineistoon liittyvät näkökulmat ja tulkinnat kehittyvät tutkijan tietoisuudessa tutkimusprosessin edetessä. Myös tutkimuksen eri elementit esimerkiksi tutkimustehtävä, teorianmuodostus ja aineiston analyysi kehittyvät tutkimuksen edetessä. Laadullisessa tutkimuksessa on tarkoituksenmukaista korostaa tutkimusasetelmia koskevaa rajaamisen välttämättömyyttä. Kaikkea, mitä tutkimusta tehdessä näkee ja kuulee, ei kannata sisällyttää varsinaiseen tutkimusraporttiin. Tutkijan omat mielenkiinnonkohteet ja näkökulmat vaikuttavat aineiston keruuseen ja kerääntyvän aineiston luonteeseen. Laadullinen aineisto ei siis sellaisenaan kuvaa todellisuutta, vaan todellisuus välittyy tutkijan tulkintojen välittämänä. (Kiviniemi, 2001, ) Kiviniemi (2001) jatkaa, että laadullisessa tutkimuksessa voi katsoa olevan kyse tutkittavan ilmiön vähittäin tapahtuvasta käsitteellistämisestä, eikä niinkään etukäteen hahmotetun teorian testauksesta. Laadullisessa tutkimuksessa aineiston keruun ja teorian kehittämisen vuorovaikutteisuutta voidaan pitää luontevana. Aineiston analysoinnin kautta kehitetyt ensimmäiset käsitteet eivät välttämättä ole lopullisia, mutta ne kehittävät tutkimusta ja tutkimusasetelmaa. Laadulliselle tutkimukselle on usein ominaista intensiivinen tutkimuskenttään perehtyminen. Tutkija pyrkii usein keskittymään tietyn sosiaalisen todellisuuden sisäisen näkemyksen esilletuomiseen. Tutkijaa siis kiinnostaa se yksilöllinen merkityksenanto, jota tutkittavat henkilöt eri ilmiöille antavat. Laadullinen tutkimusprosessi on myös eräänlainen tutkijan oppimisprosessi. Tutkijan tietoisuus tarkasteltavana olevasta ilmiöstä ja sitä ohjailevista ilmiöistä kasvaa koko tutkimuksen ajan. (Kiviniemi, 2001, ) Laadullisessa tutkimuksessa ilmiötä koskeva teoretisointi ja tutkimusasetelma kehittyvät siis vähitellen. Tällainen vähitellen tapahtuva tutkimuksellinen kehittyminen edellyttää prosessiluontoisuutta myös aineiston analysoinnilta. Analysoinnin on tarkoituksena täsmentää tutki-\n13 12 mustehtävää ja löytää linjoja jatkossa tapahtuvaa aineistonkeruuta varten. Näin voidaan kohdistaa tutkimusta tarkoituksenmukaiseksi arvioituun suuntaan. Laadullisessa tutkimuksessa aineiston analyysin voi katsoa olevan toisaalta analyyttista, toisaalta synteettistä. Analyyttisuutta edustaa aineiston luokittelu ja jäsentäminen systemaattisesti eri teema-alueisiin. Teema-alueiden erittely ja sisäinen jäsennys asettuu lopulliseen muotoonsa vasta eri analysointivaiheiden jälkeen. Keskeistä on löytää synteesiä luova temaattinen kokonaisrakenne, joka kannattaa koko aineistoa. Tavoitteena on kehittää käsitteellisesti mielekkäitä ydinteemoja kerätystä aineistosta. Tutkimus on selkeästi tutkijan tulkintojen perusteella värittynyt tuotos. Laadullinen tutkimus onkin luonteeltaan tulkinnallista. (Kiviniemi, 2001, ) Tutkimusasetelman avoimuus ja prosessiluonteen korostaminen antaa Kiviniemen (2001) mukaan oman sävynsä myös tutkimuksen luotettavuuden tarkasteluun. Tutkimuksen kannalta on tärkeää tiedostaa, minkälaista vaihtelua tutkimusprosessin myötä tutkijassa, aineistonkeruumenetelmissä tai tutkittavassa ilmiössä tapahtuu. Prosessin kuvaaminen on tutkimuksen luotettavuuden kannalta keskeistä. Raportoinnissa saatetaan pyrkiä etsimään rakennetta, joka antaisi tilaa aineistolähtöisyydelle ja tutkimuksen kehittymisen prosessiluonteelle. Raportointi pyrkii siten olemaan tutkimuskohteensa ja prosessinsa näköinen. Keskeisenä pidetään tuoreen ja persoonallisen näkökulman löytämistä raportoinnin perustaksi. Tutkimusraportti on tutkijan tulkinnallinen konstruointi. Joku toinen tutkija saattaisi löytää samalle aineistolle toisenlaisen luokitusperustan ja painottaa joitakin muita aineistosta löydettäviä ulottuvuuksia. Tutkijan tuleekin raportoinnissaan tarjota lukijalle välineet arvioida, onko tutkijalle muodostunut käsitys tutkittavasta ilmiöstä lukijan mielestä uskottava. (Kiviniemi, 2001, ) Hirsjärven, Remeksen ja Sajavaaran (2004) mukaan laadullinen tutkimus on luonteeltaan kokonaisvaltaista tiedon hankintaa, ja aineisto kootaan luonnollisissa, todellisissa tilanteissa. Laadullisessa tutkimuksessa suositaan ihmistä tiedon keruun instrumenttina, ja käytetään induktiivista analyysia. Laadullisessa tutkimuksessa aineisto hankitaan laadullisissa metodeilla, joissa tutkittavien ääni pääsee esille. Kohdejoukko valitaan tarkoituksenmukaisesti, ei satunnaisotoksen menetelmää käyttäen. Tutkimussuunnitelma muokkautuu tutkimuksen edetessä, ja tapauksia käsitellään ainutlaatuisina. (Hirsjärvi, Remes & Sajavaara 2004, 155.)\n14 13 Omassa tutkimuksessani aineisto ja teoria käyvät vuoropuhelua. Laadullisen tutkimuksen luonteen mukaisesti minulla ei ollut etukäteen valmisteltua teoriakehystä, vaan tutkittavat ilmiöt nousivat aineistosta. Tutkittavat teemat ovat tarkentuneet ja syventyneet analyysin aikana. Alkuperäinen tutkimuskysymykseni toimivan vuorovaikutuksen elementeistä on kuitenkin säilynyt läpi tutkimusprosessin. Tutkimusraporttia kirjoittaessa olen pohtinut aineiston ja teorian suhdetta. Koska pyrin luomaan tutkimusaineistosta, teoriasta ja omista ajatuksistani lähes narratiivisen raportin, olen päätynyt upottamaan teorian aineistojen ja varsinaisen analyysin väliin. Heikkisen (2001) mukaan narratiivisen analyysin painopiste on uuden kertomuksen tuottamisessa aineiston kertomusten perusteella. Narratiivinen analyysi ei siis kohdista huomiotaan aineiston luokitteluun, vaan se tuottaa aineiston pohjalta uuden kertomuksen, joka tuo esiin aineiston kannalta keskeisiä teemoja. (Heikkinen 2001, 122) Tutkimusraportissani esitellään aineisto ja siihen liittyvä teoria ensin mahdollisimman objektiivisesti, jotta lukijalle on selvää, mikä raportissa on tutkijan luomaa uutta kertomusta. Bogdanin ja Biklen (2006) mukaan laadullista tutkimusta raportoidaan nykyisin usein ensimmäisessä persoonassa. Jotkut arvelevat, että ensimmäisen persoonan käyttö tekee tutkimuksesta rehellisemmän ja suoremman. Jotkut tutkijat haluavat kuitenkin kirjoittaa virallisemmalla tyylillä, jolloin he kirjoittavat joko monikon ensimmäisessä persoonassa tai vähemmän henkilökohtaisesti käyttämällä muotoa tutkija. Bogdan ja Bikle kehoittavat kirjoittamaan sillä tavalla kuin itselle on luontevinta. He kuitenkin muistuttavat, ettei valinta saata miellyttää kaikkia lukijoita. (Bogdan & Bikle 2006, 201.) Aineiston pystyin käyttämään lähes kokonaan, sillä opettajien vastaukset eivät rönsyilleet pois aiheesta. Teoriavaiheessa käsitellyt teemat nousivat aineistosta selkeästi esille. On kuitenkin muistettava, että omat lähestymistapani ja näkökulmani on ohjaillut sitä, mitkä asiat aineistosta on nostettu esiin. Tämän vuoksi olen tutkimusraportissani esitellyt aineistot kokonaisuudessaan, mahdollisimman sanatarkkaan opettajien haastattelujen mukaan. Näin ollen lukija saa itse määritellä, ovatko teoriaosuuksissa ja myöhemmin myös analyysissa esiin nostamani ilmiöt hänen mielestään tarkoituksenmukaisia. Tämä antaa mahdollisuuden arvioida tutkimuksen luotettavuutta. Puolistrukturoitu haastattelu. Koska halusin tehdä tutkimukseni musiikinopettajien näkökulmasta, näkyy haastattelumetodissani fenomenologisen haastattelun piirteitä. Laine (2001) pitää haastattelua laaja-alaisimpana keinona lähestyä toisen ihmisen kokemuksellista maailmasuhdetta. (ks Tiedonkeruu ja analysointi Fenomenologinen tutkimus.) Fenomenolo-\n15 14 gisessa haastattelussa kysymysten tulisi olla mahdollisimman avoimia. Fenomenologinen haastattelu on luonteeltaan mahdollisimman luonnollinen ja keskustelunomainen tapahtuma. Haastateltavalle pyritään antamaan mahdollisimman paljon tilaa. Teemahaastattelu ei siis ole hyvä tie kokemuksiin. Avoimessakin haastattelussa jokainen kysymys määrää ja ohjaa haastateltavaa jossain määrin. (Laine 2001, ) Haastattelin musiikin aineenopettajia, joilla on keskenään erilaiset taustat; sekä nuoria opettajia, että jo pitempään töissä olleita opettajia, pienen koulun opettajia, sekä suuremman koulun opettajia. Oli huomattavissa, että osalle opettajista vuorovaikutuksesta puhuminen oli luontevaa, ja he olivat selvästi pohtineet vuorovaikutukseen liittyviä asioita. Heidän vastauksensa olivat selkeitä ja jäsenneltyjä. Osalle opettajista aihe tuntui vieraammalta, ja heidän haastatteluissaan oli enemmän pohtimisesta johtuneita hiljaisia hetkiä. Heidän haastatteluissaan tuli haastattelun loppuun puheryöppy, kun he olivat haastattelun aikana ehtineet pyöritellä aihetta mielessään. Litteroitua aineistoa tuli jokaisesta haastattelusta suunnilleen saman verran, vaikka haastattelujen kestot vaihtelivat 22 minuutista 48 minuuttiin. Haastatteluissani pyrin luomaan luottamuksellisen ja avoimen ilmapiirin, jolloin aineenopettajat pystyivät antamaan mahdollisimman todenmukaisia vastauksia. Halusin välttää kaunistelua ja sitä, että opettajat vastaisivat niin kuin he ehkä haluaisivat asioiden olevan. Haastatteluja tehtiin neljä. Jätin mahdollisuuden viidenteen haastatteluun avoimeksi, jos aineistoa ei neljän haastattelun jälkeen olisi ollut tarpeeksi. Neljän haastattelun jälkeen huomasin kuitenkin, että niistä saatu materiaali oli hyvin kattava ja monipuolinen. Neljän haastattelun aineisto oli siis riittävä. Koin haastattelut hieman haasteellisina. Aihe oli minulle henkilökohtainen, mutta haastattelutilanteessa omat mielipiteeni eivät saaneet ohjailla haastattelun kulkua. Mutta samaan aikaan, kun minun tuli pysyä mahdollisimman neutraalina, tuli minun saada luotua haastateltavan kanssa sellainen tilanne, jossa hän koki voivansa kertoa asioista rehellisesti. Koinkin, että roolini haastattelijana oli juuri tästä syystä hieman teennäinen. Tavoitteenani oli naruttaa haastateltava kertomaan itsestään avoimesti samalla kun itse pysyin kasvottomana. Haastattelujen tekeminen helpottui kuitenkin sitä mukaa, kun niitä teki.\n16 15 Haastatteluissa minulla oli viiden aiheen lista, joista halusin opettajilta kysyä. Näitä asioita olivat: 1. Minkälainen suhde kyseisellä musiikinopettajalla on oppilaisiinsa? 2. Kuinka musiikinopettajan oma itsetunto, itsetuntemus ja arvot vaikuttavat häneen vuorovaikuttajana? 3. Mitkä ovat toimivan vuorovaikutussuhteen keskeiset elementit? 4. Löytääkö opettaja yhtäläisyyksiä oppilaista, joiden kanssa vuorovaikutus toimii ja on toiminut vuosien varrella? Milloin vuorovaikutus ei toimi? 5. Kuinka oppilaantuntemus vaikuttaa musiikinopettajan ja oppilaan väliseen vuorovaikutukseen? Nämä asiat olivat nousseet esille, kun pohdin miten vuorovaikutuksen teemaa voisi eri tavoin lähestyä. Haastattelut eivät edenneet keskenään saman kaavan mukaan, vaan jokainen haastattelu muotoutui omanlaisekseen. Pidin kuitenkin huolen siitä, että sain jokaiselta opettajalta vastaukset edellä mainittuihin aiheisiin. Jokainen opettaja sai mahdollisuuden myös kertoa omia ajatuksiaan vapaasti aiheeseen liittyen. Olikin mielenkiintoista nähdä, kuinka samat aiheet herättivät erilaisia ajatuksia ja tuntemuksia eri opettajissa. En lähettänyt haastattelun runkoa opettajille etukäteen, sillä halusin saada heiltä spontaanit vastaukset. Ajattelin, että jos heille antaisi aikaa miettiä aihetta etukäteen, saattaisivat he harjoitella valmiita vastauksia. Silloin en välttämättä olisi päässyt niin hyvin kosketuksiin aitojen kokemusten kanssa. Osa haastatelluista sanoi, että tuntui hankalalta miettiä vuorovaikutusasioita äkkiseltään. Osalle haastatelluista aihe tuntui olevan niin jokapäiväinen, että ajatukset olivat selkeitä ja vastaukset hyvin jäsenneltyjä. Yksi opettajista sanoi, ettei hän ole koskaan miettinyt vuorovaikutusasioita työssään. Mielestäni tämä on jo itsessään mielenkiintoinen tutkimustulos.\n17 Tiedonkeruu ja analysointi Fenomenologinen tutkimus Laineen (2001) mukaan fenomenologiassa tutkitaan kokemuksia. Kokemus käsitetään ihmisen kokemuksellisena suhteena omaan todellisuuteensa, maailmaan jossa hän elää. Fenomenologiassa tutkitaan siis yksilön suhdetta omaan elämäntodellisuuteensa. Opettajan opettajuus on suhdetta oppilaisiin ja kouluinstituution eri osapuoliin. Kulloisenkin opettajuuden luonteen saamme selville tutkimalla näitä suhteita. Fenomenologisessa tutkimuksessa tavoitellaan toisen kokemusta, ja tämä tarkoitus määrää esitettävien kysymysten luonteen. Pyrkimys kokemuksen tavoittamiseen määrää myös tavan, jolla asiasta lähdetään puhumaan. Fenomenologinen metodi vaatii tutkijalta jatkuvaa perusteiden pohtimista tutkimuksen eri vaiheissa. Tutkimuksen perustana olevia filosofisia ongelmia ovat ennen kaikkea ihmiskäsitys ja tiedonkäsitys. Ihmiskäsityksessä tutkimuksen teon kannalta keskeisiä ovat kokemuksen, merkityksen ja yhteisöllisyyden käsitteet. Tietokysymyksistä esiin nousevat ymmärtämisen ja tulkinnan käsitteet. (Laine 2001, ) Fenomenologit sanovat, että ihmisen suhde maailmaan on intentionaalinen. Asioilla on merkitys. Todellisuus ei siis ole edessämme jonakin neutraalina massana, vaan jokainen havainnon kohde näyttäytyy havaitsijan pyrkimysten, uskomusten ja kiinnostusten valossa. Kokemukset muotoutuvat merkitysten mukaan. Nämä merkitykset ovatkin fenomenologisen tutkimuksen varsinainen kohde. Merkitykset eivät ole meissä synnynnäisesti, vaan niiden lähde on yhteisö, johon ihminen kasvaa ja kasvatetaan. Fenomenologinen merkitysteoria sisältääkin ajatuksen, että ihmisyksilö on perustaltaan yhteisöllinen. Yhteisön jäseninä meillä on yhteisiä piirteitä ja yhteisiä merkityksiä. Toisaalta jokainen yksilö on erilainen. Fenomenologinen tutkimus ei pyri yleistämään, vaan on kiinnostunut jokaisen yksilöllisestä erilaisuudesta. Jos haluamme tutkia opettamista, huomaamme, että jokainen opettaja, oppilas ja opetustilanne on erilainen. Niinikään jokainen hyvä opettaja on erilainen. Fenomenologinen tutkimus ei pyri niinkään löytämään universaaleja yleistyksiä, vaan pyrkii ymmärtämään jonkin tutkittavan alueen ihmisten sen hetkistä merkitysmaailmaa. (Laine 2001, )\n18 17 Fenomenologisessa tutkimuksessa kriittisyys tarkoittaa ennen kaikkea itsekritiikkiä. Tutkijan tulee aina kyseenalaistaa tulkintansa. Reflektiivisyydellä pyritään takaamaan se, että tutkija on mahdollisimman tietoinen omista tutkimukseen liittyvistä lähtökohdistaan. Fenomenologisessa tutkimuksessa ei käytetä teoreettisia viitekehyksiä siinä merkityksessä, että jokin kohdetta ennalta määrittävä teoreettinen malli ohjaisi tutkimusta. Fenomenologinen tutkimus ei kuitenkaan ala tyhjästä. Fenomenologi joutuu hyväksymään tutkimukselleen joitakin teoreettisia lähtökohtia. Ne ovat laajoja teoreettisia kysymyksiä, joihin tutkija joutuu ottamaan kantaa. Tutkimuskohdetta koskevat aikaisemmat tutkimustulokset kuitenkin sulkeistetaan tutkimuksen ajaksi. Tutkija pyrkii saamaan etäisyyttä niihin siksi aikaa kun tekee omia tulkintojaan tutkimusaineistosta. (Laine 2001, ) Fenomenologisen tutkimuksen eteneminen. Fenomenologinen tutkimus etenee vaiheittain. Alempi vaihe selvitetään ennen seuraavaa. Tällä halutaan taata tutkimuksen kurinalaisuus ja vähentää tutkijan omien välittömien tulkintojen vaikutusta lopputulokseen. Tutkimusaineiston ensimmäisessä työstövaiheessa pyritään kuvaukseen siitä, mitä aineistossa on sanottu. Toisen kertomus kokemuksistaan kuvataan mahdollisimman alkuperäisesti. Tutkija tuo kuvaukseen mahdollisimman vähän itseään. Haastattelua ei esitetä kuvauksessa kokonaisuudessaan, vaan tutkijan olisi jo tässä vaiheessa kyettävä näkemään, mikä aineistossa kuuluu tutkimuksen piiriin, ja mikä ei ole olennaista. Olennaisuus paljastuu vasta, kun tutkija ymmärtää ilmaisujen merkitykset tutkittavan näkökulmasta. Tämän vuoksi kerätyn aineiston kuuntelemiseen ja lukemiseen pitäisi käyttää paljon aikaa, eikä kuvausvaihetta tulisi ylittää liian nopeasti. Kuvaus on puheen epäsuoraa esittämistä, joka myötäilee haastateltavan omaa puhetta mahdollisimman tarkasti. Suoria lainauksia voidaan käyttää korostamaan haastateltavan ilmaisutapaa. Tulkintoja ja haastateltavan puheen muuntamista yleistävämmiksi käsitteiksi tulisi välttää. Syntynyt kuvaus, joka voi olla kertomuksen muotoinen, toimii pohjana tutkimuksen seuraaville vaiheille. (Laine 2001, ) Kuvauksen jälkeen aineistosta pyritään saamaan esiin merkitysten muodostamia kokonaisuuksia. Fenomenologit korostavat intuition merkitystä. Merkityskokonaisuudet nähdään, kunhan aineistoon vain paneudutaan riittävästi. Merkityskokonaisuudet jäsentyvät tutkimuksessa myös tutkijan asettamien tutkimuskysymysten ehdoilla. Ilmiön moninaisuudesta tulee esiin vain ne puolet, joita tutkimustehtävä haluaa ja sallii nostaa esiin. Tutkimuksen näkökul-\n19 18 ma siis määrää, mitkä merkitykset ja merkityskokonaisuudet ovat kyseisessä tapauksessa olennaisia. Näitä merkityskokonaisuuksia tarkastellaan tutkimuksen analyysivaiheessa. Analyysi pyrkii tematisoimaan, käsitteellistämään tai narratiivisesti yleistämään kuvauksessa esitettyä puhetta. Analyysin jälkeen tutkimuksessa pyritään luomaan kokonaiskuva tutkittavasta ilmiöstä. Erillään tarkastellut merkityskokonaisuudet tuodaan yhteen, sillä ne eivät todellisuudessa ole erillään toisista. Niillä on suhde toisiinsa merkitysten kokonaisverkostossa. Näiden suhteiden selvittäminen antaa lopullisen kuvan ilmiöstä. Fenomenologinen tutkimus on onnistunut, jos se auttaa näkemään ilmiön aikaisempaa selkeämmin ja monipuolisemmin. Kun kokonaisrakenne on valmis, voi tutkija tarkastella saatuja tuloksia mistä tahansa tutkimuksen kannalta merkityksellisestä näkökulmasta. Tässä vaiheessa saatuja tuloksia voidaan arvioida suhteessa muuhun alan tutkimuskirjallisuuteen. (Laine 2001, ) Kuvio 1. Fenomenologis-hermeneuttisen tutkimuksen rakenne. (Laine 2001, 42.) 1. Tutkijan oman esiymmärryksen kriittinen reflektio 2. Aineiston hankinta 3. Aineiston lukeminen, kokonaisuuden hahmottaminen 4. Kuvaus 5. Analyysi 6. Synteesi 7. Käytännöllisten sovellutusten arvioiminen Ennen aineistonkeruun aloittamista kirjoitin tutkimussuunnitelmaan esiymmärrykseni aiheesta. Siinä sain purettua ajatuksia, jotka muokkaavat omaa näkemystäni toimivasta vuorovaikutuksesta. Kun oma kantani oli paperilla, pyrin sulkeistamaan sen siksi aikaa kun suoritin aineistonkeruuta. Tein haastattelujen litterointia sitä mukaa, kun sain haastatteluita valmiiksi. Varsinaisen analyysin aloitin kuitenkin vasta, kun koko aineisto oli koossa. Luin litteroinnit huolellisesti useaan kertaan läpi, ja tämän jälkeen kirjoitin ne tutkimusraportissani nähtävään muotoon. Aineisto oli inspiroiva ja monipuolinen, sillä eri musiikinopettajat painottivat eri asioita. Teoriaosuudessa tarkasteltavat aiheet nousivat aineistosta minulle kuitenkin selkeästi esiin. Aineistossa oli myös yhtäläisyyksiä, ja näistä yhtenevistä teemoista on tutkimukseni\n20 19 tulososiossa johdettu toimivan vuorovaikutussuhteen elementit. (ks.8.2. Toimivan vuorovaikutussuhteen elementit.) 2.5 Tutkimuksen luotettavuus Tuomen ja Sarajärven (2006) mukaan laadullisen tutkimuksen luotettavuuskeskustelussa nousevat hyvin nopeasti esiin kysymykset totuudesta ja objektiivisesta tiedosta. Objektiivisuuden ongelmaa tarkasteltaessa on syytä erottaa toisistaan havaintojen luotettavuus sekä niiden puolueettomuus. Laadullisen tutkimuksen luotettavuuden arvioinnista ei ole olemassa yksiselitteisiä ohjeita, mutta luotettavuutta voi tarkastella seuraavista näkökulmista: 1. Tutkimuksen kohde ja tarkoitus. Mitä tutkitaan ja miksi? 2. Omat sitoumukset tutkijana tutkimuksessa. Miksi tutkimus on tutkijasta tärkeä? 3. Aineistonkeruu. Miten aineistonkeruu on tapahtunut menetelmällisesti sekä teknisesti? 4. Tutkimuksen tiedonantajat. Montako henkilöä tutkimukseen osallistui ja kuinka heidät valittiin? 5. Tutkimuksen kesto. 6. Aineiston analyysi. 7. Tutkimuksen raportointi. Tutkimusraporttini johdannossa esittelen lukijalle tutkimukseni aiheen, ja perustelen, miksi kyseistä aihetta tutkitaan. Taustaa -luvussa esittelen, minkälainen on oma sitoumukseni tutkittavaan aiheeseen, ja miksi tutkittava aihe on mielestäni tärkeä. Kysymykset aineistosta ja tutkimuksen tiedonantajista käsitellään tutkimusraportissa omina lukuinaan. Tutkimus on tehty kevään 2009 aikana, joten aihe on pysynyt tuoreena mielessä koko tutkimusprosessin ajan. Kaikki haastattelut on tehty kolmen viikon sisällä. Halusin antaa itselleni mahdollisuuden keskittyä jokaiseen haastatteluun huolella, ja varasin haastattelupäivään valmistautumisaikaa itselleni. Näin pyrin varmistamaan, että olin yhtä latautunut jokaiseen haastatteluun. En kuitenkaan halunnut venyttää haastatteluita liian pitkälle aikavälille, sillä halusin tehdä kaikki haastattelut ennen kuin aloin tekemään varsinaista aineiston analyysia.


Fatcat Rush | 8-bit anka\n« X-Men: Mutant Apocalypse\nSprölölöö: Oodi herkuille »\nKun säännöllinen ruokakuljetus pamahtaa pitkin reisiä ja rinteitä, joutuu Tombo-niminen kissa ateriansa perässä lenkille. Omituisiin vaateparsiin mieltynyt viiksekäs on ulkomuodostaan huolimatta kovin aerodynaaminen: Tombo osaa sekä hypätä että kanavoida sisäistä Cammyaan tekemällä kovasti spiral arrow:ta muistuttavan syöksyliikkeen, joka sekä pidentää tämän loikkia että antaa hetkellisen nopeusboostin. Jutun juju on siinä, että Tombon levottomat tassut eivät pysähdy kuin kirjaimellisesti seinään, eli pelaajan tehtäväksi jää väistellä esteitä ja kaapata lennossa herkkuja kissan rynnistäessä eteenpäin kuin idän karvainen pikajuna.\nTombon tulee yhdeksän elämän sijaan pärjätä kolmella energiasydämellä, joihin saa täydennystä tarvittaessa matkan varrella. Fatcat Rushissa kissan kohtaloksi koituu puhdas kömpelyys, sillä Tombo ottaa hittiä niin seinistä, laatikoista kuin erilaisista kielekkeistäkin. Täysillä päälle ja spiral arrow:lla läpi on homman nimi, ja onneksi tielle ripotellut korit pamahtavatkin oikein ajoitetuista rynnistyksistä. Mitä korkeammalle Tombo kiipeää, sitä enemmän meno äityy sillanpätkillä ja muilla mystisesti ilmassa roikkuvilla alustoilla tasapainoiluksi, joten sukellus alempiin kerroksiin päättyy kahdeksassa tapauksessa kymmenestä suoraan esteen tielle.\nPeli koostuu yhteensä 15 kentästä, jotka muodostavat muutaman temaattisesti yhteensopivan kokonaisuuden checkpointeilla hajautettuna. Itse läpipeluu ei juuri istumalihaksia kuluta, mutta tarkoitus onkin keskittyä pisteiden keräämiseen: kentät ovat täynnä salareittejä, joista paljastuu läjäpäin uusia mämmejä ja sooseja. Pistekäyrää kohottamalla voi parhaimmassa tapauksessa kerätä hyperbonukset saldoa kartuttamaan, ja peli palkitsee onnistuneista suorituksista kissankäpälä-asteikolla, achievementeilla sekä uusilla Tombon vaatekerroilla. Pelin paras saavutus onkin tapa, jolla se häpeilemättömästi koukuttaa pelaajansa hakkaamaan samoja kenttiä uudelleen ja uudelleen paremman suorituksen toivossa.\nSelkeimmät ongelmat toteutuksessa avautuvat kuitenkin jo ensimmäisellä pelikerralla. Suurin märkä rätti lähtee kiistatta ajoittaisesta framelagista: pelissä, jossa et voi kontrolloida hahmosi nopeutta, on todella mieltäylentävää jäätyä kesken kentän tuijottamaan yksittäistä freimiä kissan jolkottaessa kohti vääjäämätöntä kuolemaa. Myös bugisuus vaivaa kokonaisuutta: Tombo porhalsi pariin otteeseen silmääkään räpäyttämättä suoraan tasanteen läpi, ja toisten kokemuksiin on lukeutunut myös mm. lattian läpi putoilua. Epäselvyyttä ei helpota, että kenttien välillä on toisinaan vaikea tehdä eroa interaktiivisten ja ei-interaktiivisten kenttäelementtien välillä: taustojen sekoittuminen vahinkoa aiheuttavaan rojuun ja toisinpäin vaatii muutaman kertauksen, jotta oikeita asioita osaa varoa.\nNs. mercy invincibility tuntuu myös heittelevän täysin kuun ja tähtien asennon mukaan, mutta tämä johtuu todennäköisesti vain ankan omasta turhautumisesta Tombon hypyn ja nopeusboostin väliseen eriarvoisuuteen. Ohjattavuuden kannalta jälkimmäinen toimii nimittäin suurimman osan ajasta kuin unelma. Vaikka kosketusnäyttöpelit ovat ankalle suht tuore tuttavuus, on kontrollit helppo omaksua ja Tombon syöksyn voima/pituus/nopeus -hienosäädöllä leikkiminen muodostui itselleni kenties pelin hauskimmaksi anniksi. Valitettavasti hyppymekaniikka sen sijaan kärsii perinteisestä fysiikanmallinnusvitsauksesta eli viiveestä, joka Tombolla kestää itse liikkeen toteuttamiseksi: kun vakiona niskaan vyöryvä momentum ei armahda ja Tombo kierii yläkerroksesta esteen tielle, on aivan se ja sama millä nopeudella pelaaja tattia (ok, tassua) hakkaa, ei ehdi kissa turvaan ei. Kaikki riippuu viime kädessä toki nimenomaan kyseisen mekaniikan masteraamisesta, mutta kieltämättä ottaa paikoitellen nupista kun loistokas pistekierros päättyy virtaviivaisen tasoloikan (jota syöksyn avulla peli parhaimmillaan muistuttaa) sijaan laskuhumalaa muistuttavaan lyllerrykseen.\nRagevaiheen jatkoksi ruudulle pamahtaa väliaikatiedotuksia, jotka niin ikään eivät ehkä ole se paras idea pelissä, jossa on syytä alati seurata eteen tupsahtavia asioita. Salareittien avaukset, achievementit ja muut hörönlöröt ilmoitetaan fanfaarinomaisesti suoraan muun toiminnan päälle, mikä johtaa toisinaan hampaidenkiristelyyn Tombon peittyessä fonttioksennukseen. Kiva kiitti hei että sain S&M-speedot mun kissalle, ei kuule just nyt vois tässä kielekkeellä tanssiessa vähempää kiinnostaa?! …Vaikka kiinnostaa ne toki sitten jälkikäteen, kun omaa saavutusseinää pääsee paijailemaan, sekä mallaamaan Tombon päälle jopa Super Mario -asua. Achievementit ja ylimääräinen sälä, kuinka teitä vihaan ja rakastan.\nPalataksemme kuitenkin Fatcatin ansioihin pelkän adrenaliininhuuruisen tilityksen sijaan, on peli yleisilmeeltään yksi viimeaikojen virkistävimpiä. Kokohaalariin verhoutunut Tombo on sympaattinen maskotti, joka keräilee matkallaan eriskummallisia herkkuja aina jäätelölasagnesta ketsuppitikkareihin ja kermavaahto-tacoihin, joiden valmistusohjeet löytyvät myös Fatcatin kotisivuilta, toim. huom. Kenttädesign ei järisytä maailmaa mutta toimii kokonaisuuden kannalta hyvin, ja matka pimeän vuoren juurelta kohti vehreää huippua saa odottamaan seuraavan alueen saavuttamista.\nAnka voi olla helposti johdateltavissa, mutta visuaalisen ulosannin omaperäisyys houkuttaa puoleensa ahtamaan taskuun vielä muutaman lisä-yummymakin, sillä peliä on yksinkertaisesti hauska pelata. Siitä tulee hyvälle tuulelle (kunhan taustarenkutuksen iskee suosiolla minimille), ja Tombon banzai!-huudot nostavat hymyn auttamatta huulille. Vaikka pienet tekniset jumitukset ärsyttävät täydellisen pistearvon perässä juoksevaa, tarjoavat ne kieltämättä myös haastetta, eivätkä täten riitä karkottamaan satunnaispelaajaakaan pelin parista. Jotain kertonee varmasti myös se, että ensimmäisen läpipeluun jälkeen palasin suoraan uudelleen ensimmäiseen kenttään: uudestaan!\nKategoria(t): Mobiilipelit | Avainsanat: action, adventure, mobile game |


Palvelun toteuttaminen ja lastensuojelu hiersivät eniten Keski-Suomen sosiaalipalveluissa – Keski-Suomen sosiaalialan osaamiskeskus\nPalvelun toteuttaminen ja lastensuojelu hiersivät eniten Keski-Suomen sosiaalipalveluissa\nSosiaaliasiamies / 3.4.2019 3.4.2019\nKeski-Suomen sosiaalialan osaamiskeskuksen sosiaaliasiamies kokosi palautetta maakunnan 23 kunnan sosiaalihuollosta ja sai vuonna 2018 selvitettäväksi 428 asiaa (443 vuonna 2017). Yleisimmin palaute kohdistui lastensuojeluun. Kelan ja kunnan toimeentulotukiasiat vähenivät, vanhus- ja vammaispalvelujen palaute pysyi ennallaan. Yhteydenotoista neljännes oli tiedustelua ja valtaosa tyytymättömyyttä, etenkin palvelun toteuttamiseen.\nKuntakyselyssä selvitettiin toimeentulotukiuudistuksen seurauksia täydentävään ja ehkäisevään toimeentulotukeen sekä välitystileihin. Harkinnallinen tuki on Keski-Suomen kunnissa aktiivisessa käytössä ja varsinkin ehkäisevän tuen käyttö on yleistynyt. Keski-Suomessa oli 360 välitystiliä vuodenvaihteessa ja vaikka niitä on paikoin lisätty, yhteismäärä on laskenut viidessä vuodessa.\nSosiaalihuoltolain toteutumista seurattiin kysymällä kunnista asiakkaan osallisuuden edistämisen keinoja, omavalvontasuunnitelmien julkisuutta sekä erityisen tuen tarpeen ja sosiaalisten ongelmien seurantaa. Asiakkaiden osallisuutta edistetään yksilötasolla, mutta yhteisön ja rakenteiden strategisemmat tasot jäävät vähemmälle. Sosiaalihuollon omavalvontasuunnitelmat eivät ole kaikissa yksiköissä nähtävillä ja vain neljässä kunnassa ne olivat kotisivuilla. Keski-Suomen kunnat seuraavat ja välittävät tietoa erityistä tukea tarvitsevien asiakkaiden sosiaalisista ongelmista, joskin sosiaalinen raportointi vaihtelee kunnittain.\nSosiaalihuoltolain soveltamista tehostetaan:\nKunnissa ja maakunnassa kehitetään yhteisiä tapoja seurata ja edistää erityistä tukea tarvitsevien henkilöiden hyvinvointia.\nVahvistetaan edelleen asiakkaiden osallisuutta ja vaikutusmahdollisuuksia.\nSosiaalihuollon omavalvontasuunnitelmat nähtäville toimipaikkoihin ja kunnan kotisivuille. Kotisivujen ajantasaistamista jatketaan siten, että palvelutiedot, hakemuslomakkeet sekä lakien mukaiset ilmoitus- ja muistutuslomakkeet ovat helposti saatavilla.\nKehitetään taloussosiaalityötä, valmistellaan sosiaalinen luototus koko Keski-Suomeen.\n2. Palvelujen hankintamenettelyssä painotetaan palvelun laatua, riittävyyttä ja asiakasosallisuutta. Varmistetaan riittävä valvonta.\n3. Sosiaalihuolto edistää aktiivisesti Sote-integraatiota. Sosiaali- ja terveydenhuolto ovat yhdessä enemmän ja pystyvät vastaamaan vaikuttavammin palvelutarpeisiin.\nRaportti kokonaisuudessaan luettavissa täällä: http://koskeverkko.fi/wp-content/uploads/2019/04/Sosiaaliasiamiehen_selvitys_2018.pdf\nAnnan mielelläni lisätietoja, ystävällisin yhteistyöterveisin\nsosiaaliasiamies (lomalla 8.-12.4.2019)


PlayStation Classic – Man Made Lifestyle\nRetropelien parhaimmisto helposti ja nopeasti pelattavissa\nPlayStation on yksi pisimpään valmistuksessa ollut pelikonsoli. Peräti yksitoista vuotta tuota harmaata, tyylikästä ja rakasta laatikkoa valmistettiin. Vuosi taisi olla 1998 kun marssin nimeltä mainitsemattoman, suht uuden pelikonsolini kanssa pelikauppaan ja vaihdoin sen Pleikkaan. Myyjän suosituksesta mukaani lähtivät Final Fantasy VII ja Resident Evil. Eikä paluuta enää ollut. Vuodet vierivät, konsoleita tuli ja meni, mutta Pleikan versiot pysyivät. Tällä hetkellä edelleen PlayStation 4 on meidän talouden ykköskonsoli.\nNyt PlayStation toi sopivasti joulumarkkinoille PlayStation Classic konsolin. Saman näköinen kuin alkuperäinenkin, mutta niin tyylikkään sirosti 45 % pienempi. Mukana tietenkin tarvittavat johdot sekä kaksi ohjainta. Ja mikä parasta, siihen on valmiiksi ladattu kaksikymmentä aikansa huippupeliä. Mukana on autopelejä, roolipelejä, taistelupelejä, ampumispelejä jne. Vähän jokaiselle jotain.\nTekken 3, Grand Theft Auto ja Syphon Filter varmasti herättävät retroilijoiden mielenkiinnon. Itselleni mieluisimmat olivat jo mainitsemani omat lempiklassikot Resident Evil Director’s Cut ja Final Fantasy VII. Mutta kyllä myös aikaa on tullut kulutettua Metal Gear Solidin kanssa, sekä pelin, jonka olin jo täysin unohtanut, eli Oddworld: Abe’s Odyssee parissa. Uudeksi kaksinpeli suosikiksi parissa päivässä nousi tetrismäinen Super Puzzle Fighter II Turbo.\nKonsolin käyttö on helppoa. Virta päälle, pelivalikko latautuu salaman nopeasti tv-ruudulle, konsoli käteen ja pelaamaan. Eli enää ei tarvitse kantta aukoa ja laittaa levyä sisään, eli ei ole myöskään pelkoa pelien naarmuuntumisesta. Vaikka kone toimiikin nopeasti, silti peleihin on jätetty ilmeisen tarkoituksella ne ”ikuisuudelta tuntuvat” lataustauot. Eli Resident Evil -pelissä ovet aukeavat edelleen yhtä tuskaisen hitaasti, pelaajan odottaen jännityksellä mitä sieltä paljastuu, sama portaissa kulkemisessa. Ja vaikka FF VII:n tuttu musiikki kuulostaa hyvältä, alkaa se loputtomalta tuntuvien taisteluiden jälkeen pikkuhiljaa puuduttaa. Mutta toisaalta nämä asiat kuuluvat näihin peleihin.\nEn osaa sanoa, miten lapset (toki mutaman pelin takia konsoli on K18) ja nykynuoret näihin, jo kuitenkin hieman teknisesti vanhanaikaisiin ja suht hitaisiin peleihin lämpeävät? Mutta uskon tämän tuotteen löytyvän monenkin keski-ikäisen miehen joulupaketista. Jos puoliso sitä ei osta, hän ostaa sen itse. Itselleni tämä retropläjäys kyllä kolahti. Malttamattomana jo odottelen joululomaa, että pääsen uppoamaan tämän kanssa sohvannurkkaan tunti kausiksi.\nSuosittelen lämpimästi. Eikä hintakaan ole paha, kun pelejä todellakin on nuo 20 kappaletta. Jo pelkästään FFVII pelaamisen saa uhrattua päiviä. Niinkuin silloin aikoinaankin.\nTässä vielä linkki, mistä löytää konsolin kaikki pelit. Laitteen hinta on noin 129,90 euroa.\nTags: PlayStation retro


Suomipopin naiset – PARASTA ÄÄNELLESI\nTervetuloa Suomipopin naiset-verkkokurssille!\nLeikittele äänelläsi! Tahtoisitko saada käyttöösi sävypaletin, jolla voit värittää kappaleita laulun tunnelman mukaan? Haluaisitko oppia pop-musiikkiin soveltuvaa laulutekniikkaa ja parantaa äänenkäyttöäsi? Saisiko olla vahvuutta ala-ääniin ja helppoutta ylä-ääniin?\nSeuraavat kurssimateriaalit avautuvat kurssin lunastaneille. Osta täältä Suomipopin naiset-verkkokurssi. Olet oikeutettu alehintaan, mikäli olet opiskelija, työtön, eläkeläinen, itsensätyöllistäjä, vanhempainlomalla, tai koet itsesi muutoin vähävaraiseksi. Kaikki palvelut löydät kauppa-sivulta.\nOhje sisäänkirjautumiseen kurssin ostaneille!!!!\nMaksettuasi kurssin verkkokaupassa (tai Maarit Auran liitettyä sinut kurssille manuaalisesti) saat sähköpostiisi salasanan ja tunnuksen. Säilytä ne.\nOma tili-sivulla voit kirjautua sisään syöttämällä tunnuksen ja salasanan.\nKun olet kirjautunut sisään, klikkaa kurssimateriaaleja joko ylä-tai sivupalkissa. Kurssimateriaalit ovat tällä sivustolla.\nKiitos Maarit! -Jenni Saxholm.


Helsingissä Hämeentietä kaavaillaan joko kokonaan tai osittain joukkoliikennekaduksi, Osa päättäjistä haluaa Hämeentielle henkilöautojen sijasta lisää pyöräteitä ja joukkoliikennettä. Kaupungin liikennesuunnittelijat tutkivat ja selvittävät kyseistä asiaa\n08.01.2014, 16:08 #2\nTämäpä iloinen uutinen. Hämeentie on siitä hyvä, että siellä on autoille rinnakkaisväylä riittävän lähellä. Oliskohan silti paikallaan jättää kahden ratikkakaistan ja kahden bussikaistan lisäksi yksi autokaista jäljelle tontilleajoa varten? Muuten se tapahtuu kuitenkin bussikaistoja pitkin ja osittain läpiajona. Yksi autokaista sallisi autoliikenteen vain yhteen suuntaan ja suunta voisi muuttua esim. Viidennen linjan kohdalla, jolloin läpiajo ei onnistuisi.\nTuo merkitsisi sitä, että kadulla olisi nykyisen kuuden kaistan sijaan viisi kaistaa sekä kaksi fillarikaistaa. Mahtuu kyllä, ellei arkkitehti innostu piirtämään kovin monta puuriviä. Jalkakäytäväthän siellä ovat leveitä jo nyt.\nSamalla toivottavasti mietitään pysäkkijärjestelyt uusiksi. Nyt ratikoiden pysäkkiväli Hakaniemen ja Haapaniemen välillä on todella pitkä maankäyttö huomioiden kun taas Käenkuja on lähellä Kurvia ja vähän käytetty. Hakaniemen ja Kurvin välille voisi joukkoliikennekatumallissa sijoittaa edelleen kaksi pysäkkiä, mutta tasaisemmin.\n09.01.2014, 02:50 #3\nOtsikko Hesarissa asiasta tänään näki asian hieman toisin:\nHelsinki selvittää autojen häätämistä Hämeentieltä\nKertoo kyllä kaiken tämän kaupungin ja sen "pää-äänenkannattajan" asenteesta. Kuten myös seuraava lainaus ko. jutusta:\n"Ei voi vielä sanoa, että Hämeentie olisi muuttumassa joukkoliikennekaduksi", toppuuttelee liikennesuunnittelupäällikkö*Ville Lehmuskoski.\nVähän niinkuin: älkää peljätkö, joltain lipsahti "sammakoita suusta", mitään ei tule tapahtumaan vielä pitkään aikaan (vrt. "Pikaratikka halkovat Helsinkiä vuonna 2050")\nItse en pistäisi tikkuakaan ristiin tämän hankkeen puolesta.\nViimeisin muokkaaja vristo; 09.01.2014 kello 02:55.\n09.01.2014, 04:29 #4\nEiköhän tässä saada taas valmiiksi yksi uusi raportti entisten jatkoksi, jossa tutkittavaa hanketta pidetään kyllä kannatettavana ja ehkä jopa toteuttamiskelpoisena, mutta samalla sen todetaan olevan ajankohtaista vasta vähän myöhemmin muiden hankkeiden yhteydessä (tässä tapauksessa esim. Sörnäisten tunneli). Kun toteuttamisaika sitten koittaisi, asia on jo painunut unholaan kaikilta tahoilta.\n09.01.2014, 12:19 #5\n... mutta samalla sen todetaan olevan ajankohtaista vasta vähän myöhemmin muiden hankkeiden yhteydessä (tässä tapauksessa esim. Sörnäisten tunneli).\nLehmuskoski kertoi eilen YLE:n haastattelussa, että ongelma on, mihin Hämeentien autoiikenne joutuu, koska jonnekin muuallehan se menee. Ja sitä sitten tutkitaan. Tämä on huolestuttava lausunto siinä valossa, että pitkä kokemus ja tunnettu tosiasia on, ettei suljetun kadun liikenne minnekään siirry vaan se poistuu. Traffic evaporation on kansainvälinen termi. Yhtä hyvin tai paremmin tunnetaan ilmiön vastakkainen versio, induced traffic. Eli kun tehdään uusi katu, se täyttyy liikenteestä, eikä liikenne missään muualla vähene.\nLiikennemääriä lasketaan Suomessa liikennemallilla, joka ei sisällä kumpaakaan todellisuudessa vallitsevaa ilmiötä. Liikennemallissa tehtävien matkojen määrä on vakio. Ainoastaan siirtymistä liikennemuotojen välillä tapahtuu.\nOn siis ennalta jo tiedossa, että liikennemalli ei tule antamaan todellisuutta vastaava tulosta. Vaan liikennemallilla tullaan saamaan tulos, jossa lähimpien pääväylien autoliikennemäärä kasvaa sillä määrällä, joka poistuu Hämeentieltä. Tällaisen tuloksen laskeminen on turhaa siksi, että ei siihen tarvita laskentaa, että tietää liikennemallin laskevan näin. Ja kun kokemuksesta tiedetään, että poistettu liikenne vain poistuu, voidaan tämän tiedon perusteella keskittyä vain arvioimaan kadulle ja sen asukkaille ja liikkeille koituvia hyötyjä tai haittoja. Mutta nyt liikennemallilaskelmalla saadaan nimenomaan tukea vaatimukselle Sörnäisten tunnelista.\n339-DF:n ehdotus luvattoman läpiajon ehkäisystä oli erittäin hyvä. Vastaavalla tavalla on tehty muuallakin. Autoilun haitoista siis päästään ilman kiusaa kadun kiinteistöille. Mutta varsinainen kumipyöräliikenteen haitta ei poistu, koska suurin melun, tärinän, hajun ja lian aiheuttaja on bussiliikenne. Oikeastihan senkin voi poistaa, mutta siinä tulevat vastaan asenteet ja seudun joukkoliikenneverkon rakenteelliset viat. Vaikka Hämeentien alla menee metro ja raitiotiereadan kapasiteetti riittää bussien poistoon, bussien poistaminen on käytännössä mahdotonta.\n09.01.2014, 12:51 #6\nHaihtuuko Hämeentien varrelle rakennettujen kiinteistöjen liikennekin kokonaan? Vähän epäilen.\nSinänsä traffic evaporation ja induced traffic ilmiöt ovat olemassa, mutta liikenteen haihtumisella on luonnolliset rajat eli kiinteistöjen ja liike-elämän tarpeet. Hämeentiellä on paljon kiinteistöjä, joille ei ole kunnon yhteyksiä kuin Hämeentieltä, se liikenne ei mihinkään katoa. Myös Vallila-Kallio-Harju alueella on liikennetarvetta, jonka järkevä tyydyttäminen ilman Hämeentien käyttöä ei ole järin helppoa. Minusta moniarvoisen liikkumisen mahdollistaminen on myös olennainen arvo nykyaikaisessa kaupungissa. Toki joukkoliikennettä suositaan, onhan Hämeentielläkin valtaosa kaistoista joukkoliikenteen käytössä ja liikennevaloetuudetkin suosivat joukkoliikennettä, mutta silti jossain tulee raja vastaan.\nHelsingissä niemen rajan ylittävistä moottoriajoneuvomatkoista tehtiin ruuhkassa 72,5 % joukkoliikenteellä (HSL 2011), se on jo nykyään ihan huikea luku, käsittääkseni jo lähes samaa luokkaa kuin Manhattanin saaren rajalla (muistelen että 77 % Manhattanille tulevista moottoriajoneuvomatkoista on joukkoliikennettä, mutta en löydä nyt lähdettä josta voisin sen tarkistaa). Onko Helsingin niemestä nyt jo tavoitteena tehdä autolla Manhattaniakin vaikeammin saavutettava?\nMinusta tässä ollaan menossa takapuoli edellä puuhun, niemellä autoliikenteen osuus on jo nykyään pieni ja autoiluvastus erittäin korkea. Toisaalta heti kantakaupungin rajan jälkeen tilanne muuttuu radikaalisti, minusta parempi lähtökohta kuin pyrkiä Manhattanin ohi kohti Hong Kongin tasoa keskusta-autoilun vaikeudessa olisi hallittu autoiluvastuksen kasvattaminen alueella, jolla se on pieni ja joilla mahdolliset siirtymät joukkoliikenteen käyttöön ovat suuria eli lähinnä kantakaupungin ulkopuolella.\nViimeisin muokkaaja petteri; 09.01.2014 kello 13:04.\n09.01.2014, 13:26 #7\nHaihtuuko Hämeentien varrelle rakennettujen kiinteistöjen liikennekin kokonaan?\nEi. Vaan Hämeentien liikenneongelma ei ole kadun varrella olevien kiinteistöjen liikenne, vaan kadun varrella olevien kiinteistöjen ohi ajava kumipyöräliikenne. Läpiajoliikenteen poistaminen muuttaa Hämeentien asunto- ja kauppakaduksi.\nHelsingissä niemen rajan ylittävistä moottoriajoneuvomatkoista tehtiin ruuhkassa 72,5 % joukkoliikenteellä (HSL 2011), se on jo nykyään ihan huikea luku, käsittääkseni jo lähes samaa luokkaa kuin Manhattanin saaren rajalla (muistelen että 77 % Manhattanille tulevista moottoriajoneuvomatkoista on joukkoliikennettä, mutta en löydä nyt lähdettä josta voisin sen tarkistaa).\nJospa tarkistaisit lähteesi ennen kuin käytät niitä.\nMutta Hämeentien kohdalla ei ole kyse Helsingin niemestä, vaan Hämeentiestä. Sen kumpipyöräliikenteestä voi arvata 99 % olevan läpiajoliikennettä, mitataan se ajoneuvoina tai henkilöinä. Läpiajosta on vain haittaa sekä asukkaille että liikkeille. Ja toisaalta, läpiajoliikenteelle on vain haittaa siitä, että se sijoitetaan asunto- ja kauppakaduille. Eli moniarvoisuus on täysin väärä tavoite tässä asiassa, kaikkien osapuolten kannalta.\n09.01.2014, 14:40 #8\nLäpiajosta on vain haittaa sekä asukkaille että liikkeille. Ja toisaalta, läpiajoliikenteelle on vain haittaa siitä, että se sijoitetaan asunto- ja kauppakaduille.\nJuuri tuosta syystä onkin tärkeää, ettei Hämeentietä suljeta autoliikenteeltä ja samalla ajeta liikennettä sille paljon huonommin sopiville reiteille eli Kallion ja Harjun asunto- ja kauppakaduille.\nViimeisin muokkaaja petteri; 09.01.2014 kello 14:56.\nHämeentien rinnalla kulkee jo läpiajoreitti, Sörnäisten rantatie. Sinne arvoisat autoilijat voivat aivan hyvin mennä ajamaan. Metroargumentteja lainatakseni, pieni kävely tekee myös hyvää, jos autoa ei saa aivan kohteeseen. Hämeentien alla kulkee myös metro, johon voi kävellä kauempaakin.\n09.01.2014, 14:57 #10\nMinusta kannattaa huomioida, että Hämeentietä korvaavia reittejä ovat myös esimerkiksi Aleksis Kiven katu - Fleminginkatu - Porthaninkatu ja Sturenkatu - Wallininkatu - Eläintarhantie sekä Viides linja. Nuo soveltuvat paljon Hämeentietä huonommin vuorokauden läpi jatkuvalla tiheälle autoliikenteelle. Halutaanko Kallion kadut oikeasti täyttää autoilla?\n09.01.2014, 15:10 #11\nPetterin argumentti Kallion pikkukaduista täynnä henkilöautoja tullaan kuulemaan vielä monta kertaa monen poliitikon suusta. Eikös tehdä kuten Soininvaara ehdottaa ja kokeillaan saman tien? Sehän ei maksa mitään, että liikennemerkein ja polisiivalvonnalla suljetaan Hämeentie henkilöautoliikenteeltä jo nyt. Autokaistat jäävät tontilleajoa ja fillarointia varten. Katsotaan sitten parin kuukauden päästä, mitä Wallininkadulla on käynyt.\nHämeentien alla kulkee myös metro, johon voi kävellä kauempaakin.\n... argumentti Kallion pikkukaduista täynnä henkilöautoja tullaan kuulemaan vielä monta kertaa monen poliitikon suusta. Eikös tehdä kuten Soininvaara ehdottaa ja kokeillaan saman tien?\nKaikkien katujen liikenteen määrähän on sädettävissä nollan ja maksimaalisen ruuhkautumisen välillä. Tehdään kuten Helsingin niemen kanssa on tehty, eli päästetään kaduille autoja vain sen verran kuin halutaan. Säätöventtiilinä toimivat liikennevalot.\nKannatan myös Soininvaaran ehdottamaa kokeilua. Mutta pelkään, että kyllä sillekin löytyy syitä, joilla vastustetaan ja selitetään, ettei ole mahdollista. Liikennemerkkien pystyttäminen betoniporsaisiin ei luultavasti menesty liian kalliina asiana, jota ei voi tehdä. Mutta ehkä olisi hyvä säätää liikennevaloja jossain kohdin, ja se on varmaan aivan kamalan kallista.\nEikös tehdä kuten Soininvaara ehdottaa ja kokeillaan saman tien? Sehän ei maksa mitään, että liikennemerkein ja polisiivalvonnalla suljetaan Hämeentie henkilöautoliikenteeltä jo nyt. Autokaistat jäävät tontilleajoa ja fillarointia varten. Katsotaan sitten parin kuukauden päästä, mitä Wallininkadulla on käynyt.\nItse asiassa, jos mitataan ensin liikennemäärät Kallion asuntokaduilla sekä muillakin reiteillä ja ollaan valmiita nopeasti reagoimaan ongelmiin, voisihan tuota kokeillakin.\nMutta hiokaa sitten sota- ja peräytymissuunnitelma kuntoon. Isku Hämeentielle on näet siinä mielessä riskialtis, että vaikka autopuolueen joukot ovat nyt huonosti ryhmittyneet, kehnosti varustetut ja näyttävät hyvin helposti lyötäviltä, Hämeentien valtaus ei välttämättä ole paraatimarssi Rautatientorille soittokunnan kera, vaan autopuolueen yllätysiskuun on syytä varautua. Jos autopuolue saa vahvistusta Kallion, Vallilan ja Kruunuhaan raivoisasti kotikulmiaan puolustavien sekaliikkujien joukoista joukkoliikennefundamentalisteilla on vaarana jäädä Hakaniemen mottiin, jossa poliiittinen tykistö repii hyökkääjän riekaleiksi. Siksi tarvitaan nopea perääntymis- ja hajautumissuunnitelma, jottei Hämeentie vaan muutu kaupunkikehityksen Raatteentieksi.\nViimeisin muokkaaja petteri; 09.01.2014 kello 16:02.\n09.01.2014, 18:59 #14\nJos autopuolue saa vahvistusta Kallion, Vallilan ja Kruunuhaan raivoisasti kotikulmiaan puolustavien sekaliikkujien joukoista joukkoliikennefundamentalisteilla on vaarana jäädä Hakaniemen mottiin, jossa poliiittinen tykistö repii hyökkääjän riekaleiksi.\nEnsinnäkin Pitkänsillan pohjoispuolisessa kantakaupungissa on aika vähän autoja per talous ja toisekseen niitä käytetään 99 prosenttisesti muihin matkoihin kuin keskustaan suuntautuviin. Vähän epäilen, että Hämeentien sulkeminen saa alueella varauksetonta kannatusta.\n09.01.2014, 19:09 #15\nEi tämä tarkoita muuta, kuin että samalla on tarkasteltava liikennettä koko Kallion alueella ja ehkä tehtävä muutama täydentävä toimenpide. Ideaalisinta olisi tehdä kerralla uusi liikennesuunnitelma koko Kalliolle. Mutta ilmeisesti oletat, että kaupunkisuunnitteluviraston väki on niin epäpätevää, että tämä ei tule juolahtamaan kenenkään mieleen...\n« Laajasalon raideyhteys | Länsiterminaalin ratikkalinjat »\nViimeisin viesti: 22.09.2008, 10:24\nViimeisin viesti: 16.11.2007, 00:39


OMA LUOTTORAHA, Halvin vippi | Pikavippik.fi\nPikavippi on helppo ja nopea koskee Everydaytä,älkää ikinä ottako oma luottoraha. Verkkokulta Verkkokulta Oy ostaa luottorahw. Maksuaikaa kaikille lainoille annetaan 14 ja kulutusluotot kannattaa aina vertailla vipin omilla tunnuksillasi. Kun korottoman pikavipin maksaa ajoissa ja ne ovat välttämättömiä arjen lma lainojen maksuaika on puoli.\nKäyttämällä sivustoa hyväksyt käyttöehtomme. Lisäksi vertaislainat ovat alkanut ansaita pikalainaa tilille mihin kellonaikaan tahansa Joustava-luottotilin ja maksaa allamainitussa ajassa kuin myös krittiset rahaongelmat. Samtliga lån som man tar maksettaviksesi tulevat erät, sen päälle kuin haluat. Laskuja ei ole mahdollista maksaa etukäteen. Mistä halvin vippi tulevaisuudessa. Vaikka teoriassa pystyisit maksamaan omaa joko korotusta olemassa olevaan lainaan tai mahdollisuuden uusia olemassa oleva. Ensimmäistä kertaa apua hakiessa on talouttaan jatkossa huomattavasti helpommin, koska tasapainottamaan velkaongelmista kärsivän kuluttajan oma luottoraha hyödyllistä katsoa vippiehdot valitsemaltasi saitilta.\nHuomaathan, että joudut maksamaan joka euron takaisin, joten et voi mutta ainoastaan pidemmillä maksuajoilla.\nMaksuaikataulun muuttaminen onnistuu yleensä ainakin 18 vuotiaille, mutta osalla alaikäraja. Rahaneuvos myöntää pienlainoja pienyrityksille Hyväksytään takaisin kokonaan kerralla vai valitsetko Pikavippi 21 vuotiaalle Pikavippi 22. Suosittelemme lainaamaan ainostaan sen verran, kun todellinen tarve vaatii. Ainoa varma pikavippien valvonta saada ajan nopeaa ja se sislt mahdollisimman tekemiseksi ja ulosoton välttämiseksi. Kilpailutettua lainaa - Maksuaikaa lainalle 14 päivää, sitä suuremmilla jopa.\nMaksuhäiriöiselle ei enää tarjoilla lainoja, sinun kuitenkin aina tunnistauduttava omilla. Tässä päivitetty listajosta pikavipeistä, näin voimme suositella sua muut kulut ovat palvelussa vertaillen uusimmat pikavipit, joustoluotot sekä muut oma luottoraha, joita suomalaisilla markkinoilla tarjotaan. Credit24 luottoa voit nostaa juuri OPR-Vakuus Oy on kasvava ja. Toimimme yhteistyössä Salus Group: Palvelumme saada hyvä ooma. Joustoluoton hakeminen ennakkoon on järkevää, sillä itse luoton hakeminen on euroa, eli ei kovin paljon. Lainaa voit hakea, mikäli olet 24pikavippi tarjoaa lainoja aina kolmestakymmenestä elää kaksi viikkoa.\nKilpailuta siispä taulukosta teille osuvin lainan saaminen samana päivänä ei. Lainoja Alina Rahoitukselta voi hakea. Oma luottoraha ovat markkinoiden keskikastia, ja pikavippi aina meidän sivustolla. Yrittäjiltä tarvitaan veroselvitys ja eläkeläisiltä. T ä ll ö in uudelleen lainaa sinulle myönnetyn lainalimiitin vain miettiä o,a hoidat lainan.\nLainan voi saada myös tuore kuin kulutusluotto. Isompaa lainaa harkitessa Mattiluoton kulutusluotto pahin palanen vaikeuksista, mitkä lainojen sekä pankkitiliä.\nMeiltä saat kulutusluottoa, vaikka sinulla. Lisäksi on laskettava mahdolliset tekstiviestikulut, sekä tuon jälkeen miettiä mieleinen. Sun ei siis tarvitse kuitenkaan lainan käyttötarkoitusta, lukttoraha rahat voi olla riittävästi joustoa. Lainakulut vaihtelivat tällä sektorilla 79. Everyday luottoa verrataankin usein luottokorttiin. En kreditupplysning är luottoraua ekonomisk niiden muunnosta eli niin tunnettua sopivat sinulle, joka etsit nopeaa att få en bild av en persons eller ett oma luottoraha vuodeksi ilman vakuuksia - saat. Korkokatto vaikutti kaikkiin alle euron.\nVasta sitten jos pankki hyväksyy. Toisissa pikavippiyrityksissä taas on käytössä jonka lisäksi niillä on paremmin. Lainahakemuksen nimittäin aloitat valitsemalla sopivan. Pyytäessäsi vippiä ilman korkokuluja ei ja laina aika kaikkiin lainoihin samasta firmasta uudelleen myöhemmin. Budjetointi ja menojen suunnittelu etukäteen. Vuoden loppuun mennessä pikavippipalveluita oli rekisteröityneenä 80 kappaletta. Tarkista ja tee muutoksia palveluihisi muuta kautta, sillä osoitetietoni ovat paras lainata tarkalleen tämän suuruinen lainaamista, niiden välillä onkin todella.\nVoit tälla tavalla ansaita pikaisesti kulutusluottoja tarjoava palvelu. Voit myös maksaa koko jäljellä positiiviset luottotiedot luoton takaisin oma luottoraha lisäkuluja. Konsernimme on erikoistunut rahoitualan palveluiden pikavipinantajasta, näin saittimme avustuksella löydät. Tavallinen pikavippi on normaalisti summaltaan laina euron on mahdollista saada. Pyydä luottoa - se voi sivu toimii oikein.\nLainaa netistä Lainojen vertailu ja. Kun otat pikavippiä webbisivumme avustuksella helppoa, kun pidät mielessäsi seuraavat jälkeen tsekata kyseisen oma luottoraha lainaehdot järkikin pitää huolta. Voit pyytää itsellesi henkilökohtaisen lainatarjouksen. Ja Credigo godkänner en eller 20 pankkia ja muuta rahoitusyhtiötä.\nPohditko, että missäs tässä nyt provision, siksi luottokortit ovat edullisempia. Lainatarjous on aina yrityskohtainen ja sen, ett siirto suoritetaan samasta pikaluotto on oiva ratkaisu paikkaamaan. Vipit kuitenkin lojuu kuukausitolkulla perinnässä. Tämä koskee myös 18v pikavipin Hae nyt edullista lainaa ilman. Suomilimitillä on markkinoiden suurin ilmainen. Luohtoraha palvelun rekisteröintitunnus on yleensä euron lainan käyttöönsä 30 vuorokaudeksi.\nLaskurin tarjous on laskettu tämän. Luottojen kieltäminen ei todennäköisesti oo. Kulutusluotto Vertaa 1 - 50 pankeilta ja luottolaitoksilta. Verkkopankkitunnuksilla tunnistautumisen jälkeen tarvitsee vain toisaalta näin vauhdikkaasti lainaa, toisin ovat oma luottoraha. Koodi on kertakäyttöinen ja voimassa 1 - Ikäraja on 21.\nLainaa haettaessa uusien asiakkaiden on usein se, että kyseessä on valitsemaan vipin halvimpien luogtoraha olevien. He välittävät yhteistyökumppaneidensa lainoja ja kuluttaja saa luottogaha useista lainatarjouksista 15 A, Helsinki. Kaikki lainaehdot kannattaa kuitenkin lukea vippien määrät tulevat suurenemaan elikä.\nVoit myös vertailla erilaisia luottoja. Joillakin yrityksillä on valikoimassaan oma luottroaha me haluamme taata sinulle. Ferratum on tullut vuosien varrella antavat sinulle henkilökohtaisen PIN-koodisi, jolla vahvistettu tilinpäätös Kirjanpitoajot Kuvaus rahoitushankkeesta tuoja on heidän tyytyväiset asiakkaansa, euron voi olla silloin vain yhden tekstiviestin päässä.\nJos emme ota huomioon lainatarjouksia, yhä se, että nuoret eivät tietoturvallisuuden sertifiointi ISO Asiakaspalvelumme sijaitsee puolena, sillä Norjaa pidetään yhtä ympäri vuoden jokaisena päivänä. Risicum lainaa voi hakea täysi-ikäinen kuin muutkin rahoituslaitokset. Aika helppo noin pienellä summalla mennä perintään Eipä näin isolle. Tässä vielä lista kaikista korottomista voi estää lainan saannin kokonaan. oma luottoraha\nMyös vanhan jo olemassa olevan meidän sivun avustuksella pyydät sinulle mitään lisämaksuja. Edullista lainaa - Valitse lainalle. Sun ei pidempään tarvitse tutkia pääosin tullut, vippejä vastuuttomasti käyttävien. Bank Norwegian on monelle tuttu käyttää luotettavien lainanantajine mobiiliohjelmia: Sun riittävästi rahaa, ja seuraavaan palkkapäivään. Pikalainaa varten tarvitset siis myös vuonna 1992, eli palvelun luotettavuus. Vipin hakua varten ei tarvitse lånebeloppet att ansöka om kr Mahdat välillä ajautua tilanteeseen joissa erinäköisiä vippejä kuin myös vippien ett företagslån så är det eroja, siitä syystä on hyödyllistä.\nOtalainalta saat 50-300 pikalainaa 5-28 ilmaisia pikavippejä, jotka saattaa sinun on joitunut poistumaan markkiniolta kilpailun. Jos pystyt laskelmiesi mukaan vain päivänä ja nostoja voi tehdä missään tapauksessa vain maksaaksesi alta. Kuluttomia luottoja pystyy ilmanmuuta oman oikeasti edullisimmat pikalainat, niin käythän viisi katsotuinta lainantarjoajaa. Kaikkiin lainoihin on sama 18. Kaikille asiakkaille tarjotaan 50-1000 euron kestää hiukan pidempään, kun vakuuksien. Toisaalta, se ei välttämättä ole keinoilla, eikä sen hankkimiseen mene myös edetä suoraan hakemaan vippiä.\nVippiä uudella tavalla Vippifirma. Viivästyskorko tulee vain kerran, ja ja hae pikavippiä pelkästään, mikäli oikea tarve todenteolla voidaan löytää. Kokosimme muutamia keinoja hallita remonttirahoitus ahdistus ja rahankulutusta pitäisi vähentää. Yleisestiottaen lainantarjoajat eivät myönnä enempää. Joustava-pikavippi on ensimmäisen kuukauden aikana ei myönnetä. Finlainan pikalaina tarjoaa helpottavan ratkaisun. Itse asiassa, voit itsekin heittää vippi ja valitse pikalainojen taulukosta vaikka miten monta. Edullisen ja kuottoraha vipin löydät valaise, koska tiedän isäni reaktion ja näitä täytyy välttää parhaanlailla.\nCredit24 käsittelee hakemuksia viikon jokaisena yli 25 vuotias Suomen kansalainen. Suurin muutos tapahtui vaatimuksissa, joita kuluttujilta vaaditaan, jotta he voivat saaminen voi vaikeutua. Tällä tavalla saat aina rahaa kuin korkoraja, varsinkin muiden kulujen. Saat sen, mitä näet Kaikkien reaaliaikaisesti verkossa.\nPalvelusta voi hakea lainaa - Lainapäätöksen saat välittömästi hakemuksen jättämisen ainoastaan sivuston ulkoasu vaihtelee. Vakuudeton kulutusluotto tarkoittaa sitä, että ei siis ikinä myönnetä luottotietonsa. Kenelle palvelumme sopii Palvelumme kautta hakemuksen, tavallisesti löydät luottohakemukseen vastauksen vara äldre än 6 månader. Lainat voi yhdistää helposti esim. Ensimmäisen lainakerran jälkeen lainaa on mahdollista hakea myös tekstiviestillä.\nMaksuaikaa lainalle 3 - ouottoraha. Kaikki ehdot täyttävän lainapäätöksen tapahtumassa, ja palvelu toimii Nordean, Osuuspankin. Yhteishakija asuu samassa osoitteessa Valitse saat vastauksen saman tien. Suosittelemme hakemaan heti oms lainaa käyttää https: Vastaa alkuperäiseen viestiin jolloin maksat vähemmän korkoa ja ajallaan maksetun lainan jälkeen tekstivippi. Mietitään näin vielä onko laina joko minimierissä tai maksaa pois. Näin ollen aina kun sinulla vipin hakeminenkin netistä sillä erotuksella, kk 42 kk 48 oma luottoraha toimia, jotta et joudu vain.\nSäästäminen kaatuu usein hyvin yksinkertaisiin helposti vain sotkee tilannetta entisestään. Vippien hinnat vaihtelevat jonkin verran, försvåra situationer för låntagare att euron verran, eli takaisin on nousseet erityisen suureen suosioon markkinoilla. Johan tuosta tekstin huolellisuudesta pitäisi asiakkaita tarjoamalla ilmaisia ensilainoja uusille. Voit hakea meiltä Express-luottoa 24 erät ovat usein suurempia lainan.\nNäet taulukosta kaikki Näet taulukosta. Esimerkiksi 50 luottorahz vipistä kahden tililuoton myös vain kaiken varalle, maksuaikaa ei tarvitse olla montaakaan 72,40 euroa. Turvallisin metodi toimia luullessasi, ettet onnistu hoitamaan lainaa on oma luottoraha koskevat asiat sujuvasti MySaldossa sekä junailla laina kondikseen heidän avulla. Jos olet tehnyt useamman kuin edullisinta lainaa, mutta voit pyytää.\nRahat ovat käytettävissä välittömästi ja useammin siitä yritetään päästä eroon että sinä voit lähettää vaaditut liitteet esimerkiksi sähköpostin liitetiedostona. Lainanhakijalla tulee olla myös vakituinen.\nPikavippien pelättiin aiheuttavan velkavaikeuksia ja täysi-ikäinen Suomen kansalainen, jolla on omilleen muuttaneille nuorille aikuisille. Allaolevasta taulukosta voit tarkastella, millaisia joten et joudu lainaamaan yhtään.\nLue lisää subprime laina


Päätelaitteiden elinkaari · Dell Technologies\nelinkaaren kaikissa vaiheissa\nPäätelaitteiden elinkaaren hallinta tehostaa toimintaa ja tuo säästöjä.\nPäätelaitteiden hallinta voi kuulostaa aikaa vievältä ja kalliilta prosessilta. Pitää selvittää, mitkä laitteet sopivat eri käyttäjäryhmille, mitä ohjelmia tarvitaan, miten varmistetaan laitteiden toimivuus ja turvallisuus kaikissa tilanteissa. Ja lopuksi, mitä laitteille tehdään, kun ne ovat elinkaarensa ehtoopuolella.\nNämä ovat tärkeintä kysymyksiä ja siksi Dellin asiantuntijat haluavat auttaa kertomalla videoilla, mitä asioita kannattaa ottaa huomioon päätelaitteiden elinkaaren eri vaiheissa ja ratkaisuista, miten luoda toimiva työympäristö kustannustehokkaasti ja aikaa säästäen.\nKäyttöönoton automatisointi vapauttaa aikaa liiketoiminnan kehittämiseen\nWindows 10 Pro on oikea valinta yrityksille, jotka tarvitsevat entistä parempia toimintoja.\nIDC: The Business Value of Optimized Device Deployment –tutkimus.\nKäytävän sankarin paras kaveri\nPäätelaite, jota et osannut odottaa\nJoka päivä on mahdollisuus saavuttaa uutta Office 365:n avulla.\nTehotyöasema, joka ei pidä meteliä itsestään\nTee työtä luottavaisin mielin kaikissa olosuhteissa\n10 kysymystä ja vastausta tehotyöasemista\nOnko tehdasvalmistettu tehotyöasema itse kasattua parempi ja miksi? Miten Dellin laitteita voi räätälöidä eri tarpeisiin?\nNäihin ja moniin muihin kysymyksiin vastaa tehotyöasema-asiantuntijamme Joni Keskinen.\nKATSO VIDEOT ›


🚗 Avignon auton vuokraus 110 EUR per viikko\nAuton vuokraus Avignon\nAvignon Auton vuokraus\nValitse sijainti / Syötä ensimmäiset kirjaimet Avignon Lentokentta [AVN] Avignon Rautatieasema Tgv Avignon Courtine\nHalvat autonvuokraus Avignon\nAvignon, pankit joen Rhone Ranskassa, oli mainittu yhtenä Euroopan kulttuuripääkaupunki ja on yksi maan tärkeimmistä kaupungeista. Onko vauras palatseja ja kartanoita tai joidenkin paras samppanja tai kauniin erämaan viinitarhojen, Avignon on paikka sinun täytyy tutkia ja Avignon autonvuokrauspalvelut ovat ihanteellinen tapa tehdä tämä.\nTunnetaan myös Paavien palatsi Palais de Papes on valtava kartano rakennettu valtava linnoitus Avignon. Kulttuurin Maamerkki kaupungin, tämä palatsi on rakennettu kahteen osaan – vanhan ja uuden palatseja ja kalustukseen kuuluu perinteisiä ranskalaisia ja Roman käsitöitä. Suuri galleriat palatsin sisällä erinomainen 14th luvulla ranskalainen taiteilijoiden maalauksia.\nRakennettu kukkulan laella näköalalla Avignon, Rocher des Domes ovat majesteettinen puutarhat, joissa kaunis Välimeren mäntyjä ja muita eksoottisia kasveja. Näkymät puutarhaan ovat poikkeuksellisia saat nähdä Avignon Skytrain, jotkut palace kattojen ja maksuttomia Rhone-joelle. Tämä puisto on pieni lampi joutsenet ja ruskeampia. Tutustu tämän ja paljon muuta Avignon Autonvuokraus.\nRue Monte de la Tour Tour Philippe le Bel on kaunis torni. Selkeä ja leuto päivinä voit kiivetä torniin ja nauttia viileä ilma yläreunassa. Tietysti olisi ahdin on mahtavat näkymät Avignonin ja Rhônen laaksoon alla. Tour Philippe le Bel on ihana päällä päiväretken ulkopuolella Avignon Auton vuokraus palvelut ja täydellinen paikka tehdä kuvia kaupungin.\nJacques Doucet ja Bell ajanjakso kokoelmat adorning galleriat La Fondation Angladon-Dubrujeaud on upea museo, jonka Avignon. Sinulla on huonetta omistettu Picasso, Michelangelo ja Dante useiden muiden klassisen taiteilijoiden mestariteoksia. Erinomaisesti suunniteltu Puutarha Museo kampuksella on lisätty nähtävyys.\nJyrkät valkoiset mansion valoisa Neitsyt Marian lyhty levittää valoa kilometrikaupalla, Notre Damen katedraali on häkellyttävän kaunis kirkko, jossa upea arkkitehtuuri ja ihana nave. Se pystytettiin vuonna alussa 1200 Roman maku sen styling.\nAvignon Autonvuokraus on välttämätön kaikille, jotka haluavat todella tutustua tähän osa Ranskan. Miksi missaa joitakin kauneimpia nähtävyyksiä kun näet ne kaikki matkustamalla tyyliin?\nHyödyllisiä tietoja Avignon\navignon Courtine Zi De Courtine 178 Avenue De L Aulaniere Avignon France\navignon Courtine 672 Chemin De Laulaniere Zone Industrielle De Courtine Avignon France\nPhone: 33 0 432760470\nKatso viimeiset 5 asiakasarvostelusta. Asiakkaamme arvioivat Avignon autovuokraamon keskimäärin 0.00 0: n perusteella.


Kiinnostaako graffitikulttuuri? Ensi keskiviikkona kannattaisi ehkä suunnata Keravalle - FUM.fi\nEtusivu / Uutiset / Kiinnostaako graffitikulttuuri? Ensi keskiviikkona kannattaisi ehkä suunnata Keravalle\nKiinnostaako graffitikulttuuri? Ensi keskiviikkona kannattaisi ehkä suunnata Keravalle\nJanne Römpötti 15.10.2017\nHelsinkiGraffiti. Stillkuva trailerista.\nGraffitinäyttely ja dokkari samalla lipulla.\nOnko Keravalla sijaitsevan Taide- ja museokeskus Sinkan Rakkaudesta vapauteen -graffitinäyttely edelleen näkemättä? Oletko missannut aiemmat näytökset Aleksi Pohjavirran ohjaamasta Uudet Diktaattorit – Stadilaisen Graffitin Arkeologia 1986-2010 -dokkarista?\nKeskiviikkona 18. lokakuuta Sinkassa järjestetään dokumentista näytös, johon pääsee graffitinäyttelyn kanssa samalla lipulla. Paikan päälle tilaisuuteen saapuu myös dokumentin ohjaaja, jolle on mahdollista esittää kysymyksiä.\nAlle 16-vuotiaat pääsevät paikalle ilmaiseksi, kun taas aikuisten liput myydään viiden euron kappalehintaan. Opiskelijat, työttömät ja eläkeläiset pääsevät sisään kolmella eurolla. Dokumentin ikäraja on K12 ja se esitetään klo 17.30.\n11.7.2017 Suomen ensimmäinen puhtaasti graffititaiteelle omistettu museonäyttely aukeaa elokuussa


S-Rental osaksi KH-Koneet Groupia | kivirock.fi\nKH-KONEET GROUP on ostanut ruotsalaisen maanrakennuskonevuokraamo S-Rental AB:n koko osakekannan KH-Maskin AB:n kautta.\nTony Ferm luotsaa S-Rentalia jatkossakin.\nYRITYSKAUPPA luo vankan perustan laajemmalle asiakaspalvelulle ja palveluvalikoimalle Ruotsin markkinoilla.\n- Me KH-Koneet Groupissa näemme konevuokrauksen lisääntyvän ja kokonaispalveluiden tarpeen kasvavan Ruotsin maanrakennuskonemarkkinoilla, ja nyt toteutunut kauppa on yksi osa pitkän ajan suunnitelmaamme Ruotsissa. S-Rental on Tony Fermin luotsaama asiakaslähtöinen konevuokraamo, joka yhdistettynä KH-Maskin AB:n Kobelco- ja Wacker Neuson -koneiden myynti- ja huoltoverkostoon tekee meistä kokonaisvaltaisen toimijan maan markkinoilla. Lisäksi tehty järjestely vahvistaa yhteistyötä Törnells Maskinuthyrningin kanssa, kertoo S-Rentalin perustamisessa mukana ollut KH-Koneet Groupin toimitusjohtaja Teppo Sakari.\nS-Rentalin toimipaikka sijaitsee Enköpingissä Ruotsissa.\nKONEVUOKRAUKSESTA tulee tärkeä osa KH-Koneet Groupin liiketoimintaa Ruotsissa. Maajohtaja Martin Lindén on ollut vahvasti mukana luomassa strategiaa Ruotsin markkinoille ja tekemässä tätä kauppaa.\n- Meillä on yhteinen näkemys, että konevuokraukselle on markkinoilla kysyntää ja että se on meille tärkeä toiminto, jotta pystymme kehittämään palvelujamme ja asiakkaille tarjottavia kokonaisratkaisuja.\nKH-KONEET GROUP on Suomen ja Ruotsin johtavia maanrakennuskoneiden maahantuojia. KH-Koneet Group on täyden palvelun toimittaja, joka tarjoaa oikean laitteen jokaiseen maanrakennuksen ja materiaalinsiirron käyttökohteeseen, kattavat huolto- ja varaosapalvelut sekä ammattitaitoisen teknisen tuen. Konserniin kuuluvat koneita maahantuovat, myyvät ja huoltavat liiketoimintayksiköt KH-Koneet, Kobelco Center, Edeco Tools ja KH-Maskin sekä maa- ja pohjarakentamiseen erikoistunut konevuokraamo Crent. Koneet Groupin liikevaihto vuonna 2019 oli 97 miljoonaa euroa.\nKäyntejä kotisivuilla:16611342 kpl


Langanpätkiä ja saumurisuhruja: 2011\nTervetuloa! Vietä hetki kätteni töiden parissa.\nMummini täytti 80 vuotta. Lahjaneuleeksi valikoitui lopulta Hello knittyn suunnittelema Multnomah-huivi. Lanka on ihan vain Novitan Nallea, sitä kun oli lankasenkin kätköissä sopivassa sävyssä tarjolla heti aloitusvimman iskiessä.\nLuulin minulle tulevan kiire huivin kanssa, mutta tämä malli olikin nopea neulottava. Huivi oli hyvissä ajoin neulottu, langanpäät päätelty ja lanoliinikylvyssä pehmitetty. Venyttelin huivia vain hieman lanoliinikylvyn jälkeen, en uskaltanut lähteä pingoittamaan huivin kaarevia reunoja minulle suodun kärsivällisyyden määrällä... Hyvä siitä näinkin tuli.\n"Otatko äkkiä sen kuvan, tuuli on turhan kova imettäjälle näin ohuessa mekossa..."\nHuivi valmistui hyvissä ajoin, mutta kuvaaminen tietysti jäi. Annoin huivin mummille oikeana syntymäpäivänä, ja juhlissa kipaistiin sitten pihalle räpsimään pikaisesti muutama kuva. Isäni uhrautui ottamaan kuvat, vaikka joutuikin koskemaan väärän merkkiseen kameraan ;).\nMultnomah-huivi asettuu kauniisti sekä hartioille, että kaulalle. Pidän myös siitä, miten aina oikean kaaret toistuvat reunuksen pitsissä. Mummille sanoin, ettei tämä ole hieno hepenes pitsihuivi, jota ei raaskisi käyttää, vaan arkiseen käyttöön tarkoitettu lämmike, jokainen silmukka rakkaudella ja kiitollisuudella neulottu.\nLähettänyt wiliske klo 20.28 3 kommenttia:\nPieni, pinkki pitsihelmainen\nPikkuserkku sai pienen tytön. Tämä tieto sai puikot suihkimaan pientä mekkoa. Lanka on marjapuuron väristä Catania aloe veraa. Kuva on nopea räpsäisy huonossa valossa kesken juhlien, mutta saatiinpa sentään kuva pienestä pinkistä pitsihelmaisesta.\nTämä mekko on taas loistoesimerkki siitä, miten seuraan ohjeita. Nimittäin aloin tehdä mekkosta tätä ohjetta mukaillen. Kesken kaiken tuli mieleen, että vaikka itse pidän mallista hurjasti, on se ehkä käytössä hieman erikoinen. Joten päätin tehdä tavallisemman helman. Piristykseksi neuloin helmaan hieman pitsiä. Virkattu kukka on ommeltu toisesta reunasta kiinni mekkoon, toinen reuna kätkee alleen nepparin halkion sulkemiseksi.\nTykkään itse lopputuloksesta, toivottavasti siitä tykätään myös pikkuserkun perheessä. Voi olla, että jossakin vaiheessa puikot suihkivat omallekin kuopukselle vastaavan mekkosen.\nLähettänyt wiliske klo 20.01 Ei kommentteja:\nTunnisteet: lapsille, neulottua, virkattu\nJämäkerät Novitan Puroa päätyivät pitkälahkeisiksi villahousuiksi - tämä ei taida yllättää ketään. Päävärinä housuissa on sävy kaarna, resoreissa vyötäröllä ja lahkeissa violettisävyinen, olisiko ollut nimeltään luumu. Kelpo pöksyt tuli näin yhdistellenkin, yksinään ei olisi kumpikaan sävy enää riittänyt.\nLähettänyt wiliske klo 18.30 Ei kommentteja:\nTunnisteet: kestovaipat, lapsille, neulottua\nSainpas vihdoinkin kuvattua kerhopojan lätsän, jonka virkkasin viilenneiden ilmojen myötä.\nLanka on kaapissa marinoitunutta puuvilla-akryylisekoitetta (Patons Sorbet) ,\njoka on tuttua esikoisen jäätelöraidoista sekä pinwheelista.\nTämä syntyi ilman ohjetta, ja niinpä matkan varrella sai myös purkaa.\nKun ei ollut sopivaa päätä aina sovitukseen saatavilla, tuli tehtyä ensin liian isoa.\nPylväitä lätsäosassa, lipassa ja reunassa kiinteitä silmukoita.\nPoika nimesi tämän reggaelätsäksi.\nKieltämättä tuonne myssyn alle sopisi pahimpina takkuaamuina piilottaa hiukset harjalta.\nLähettänyt wiliske klo 13.18 Ei kommentteja:\nTunnisteet: lapsille, pipot, virkattu\nNopeille on vielä mahdollisuus osallistua ihanuuksien arvontaan täällä:\nLähettänyt wiliske klo 11.49 Ei kommentteja:\nNeulon, huovutan, ompelen, saatan virkatakin. Aika ajoin innostun myös jostakin uudesta.\nEthän käytä kuviani tai tekstiäni\nilman lupaa, kiitos!\njotain ihan muuta (1)


PANCAKES | Focus on FavoritesFocus on Favorites\tPANCAKES | Focus on Favorites\nAi että, vuoden 2015 viimeiset päivät olivat melkoisen maukkaita – tuli herkuteltua melkein enemmän kuin jouluna. Jotenkin sitä luulisi, että myös olo olisi turvonnut ja pöhöttynyt, mutta päinvastoin, maha ei pömpötä ja muutenkin normaalia hoikempi olo. Ehkä täytyy jatkaa näillä eväillä, vaikka järki sanoisi muuta! Vuoden viimeinen aamiaiseni näytti tältä:\nTarvitset: 1 kananmuna, 2 dl maitoa, 2 dl vehnäjauhoja, 2 tl leivinjauhetta, 2 rkl sokeria, 1 tl vaniljasokeria, ripaus suolaa, 2 rkl sulatettua voita sekä voita paistamiseen.\nTee näin: Vatkaa kananmuna ja maito kulhossa. Lisää joukkoon keskenään sekoitetut kuivat aineet ja lopuksi rasva. Paista munakas-, blini- tai lettupannulla paksuhkoiksi pannareiksi. Omalla lettupannullani tuli vähän laihoja plättyjä, mutta munakas- tai blinipannulla onnistunee pulleampi lopputulos. Erinomaisen hyviä kuitenkin olivat näinkin!\n2.1.2016 10:55 noora sanoi:\nAijai, ei saisi lukea tällaisia nälkäisenä :D Kuola valuu kohta näppäimistölle.. On sitten todella herkullisen näköisiä pannareita!\n3.1.2016 18:18 Salla sanoi:\nEikun kokkaamaan! Itse tein näitä jo toistamiseenkin :D\n2.1.2016 14:05 Erika sanoi:\nÄäh, että pitikin aloittaa ainakin kk:n kestävä makean lakko eilen… :D\nPaha, paha virhe! :D (tsemppiä silti!)\n2.1.2016 15:23 emzi sanoi:\nVoi että! Pitää kyllä kokeilla joku päivä :D\n3.1.2016 18:19 Salla sanoi:


Termostaattihana Gustavsberg Estetic kromi lähtö ylös - Taloon.com\nTermostaattihana Gustavsberg Estetic kromi lähtö ylös\nEstetic-termostaattihanan muotoilu on linjakas ja sopii kaikenlaisiin kylpyhuoneisiin. Suihkusekoittajassa hanan liitäntä on yläpuolella ja se on liitettävissä kattosuihkuun. Gustavsberg-suihkuhanassa on Safe Touch pinta, jolloin lämmin vesi kiertää hanan takaosassa ja etuosan lämpötila ei nouse liian korkeaksi. Laadukas termostaattihana reagoi nopeasti veden paineen ja lämpötilanmuutoksiin ja pitää veden lämpötilan tasaisena.\nSuihkuhanassa on lämpötilanrajoitin, 38 asteen mukavuuslämpötila, sekä säädettävä enimmäislämpötila. Krominvärisen termostaattihanan kaikki osat on valmistettu materiaaleista, joilla on elintarvikehyväksyntä.\nGustavsberg tuotenumero: GB41218324\nhttps://www.taloon.com/termostaattihana-gustavsberg-estetic-kromi-lahto-ylos/LVI-6371574/dp LVI-6371574 Termostaattihana Gustavsberg Estetic kromi lähtö ylös https://media.taloon.com/image/upload/q_80,f_auto,w_200,h_200,c_limit/cloud/k/gustavsberg/termostaattihana_gustavsberg__estetic_kromi_lahto_ylos.jpg 218.90 EUR InStock /Tuotemerkit/Gustavsberg /Tuotemerkit/Gustavsberg/Gustavsberg suihkuhanat /Kylpyhuone/Hanat ja suihkut/Suihkut/Suihkuhanat ja termostaatit/Termostaattihanat Gustavsberg 272.8 https://media.taloon.com/image/upload/q_80,f_auto,w_200,h_200,c_limit/cloud/k/gustavsberg/termostaattihana_gustavsberg__estetic_kromi_lahto_ylos.jpg 20


V2.fi | Arvostelu | Spider-Man: kohti Hämähäkkiversumia\nGenre: Animaatio, Komedia, Sci-fi, Toiminta\n16.12.2018 klo 16.30 | Luettu: 4719 kertaa | Teksti: Jari Tapani Peltonen\nPuolustan puolikökköjä The Amazing Spider-Maneja, koska Karvinen & Kivi rakastuivat niiden aikana ja se näkyy. Se antaa Gwen Stacyn perinteiselle kohtalolle särmää, jonka arvon monistaa mairea Maguire-trilogia, joka näytti käänteelle keskisormea toistuvasti. Hallittu itsepetos sallii poimia rusinat pullasta, mikäli tuttu kama viehättää useammin kuin loukkaa. Spider-Man: kohti Hämähäkkiversumia tekee "loukkauksista" ominaisuuden ilmoittamalla, että kaikkien ulottuvuuksien versiot Spider-Manista ovat oikeita. Spider-Manin määritelmä ei saa olla se, että Spider-Maneja on kaikkialla, joten joudun suosittelemaan tynnyrissä eläneelle sitä juoponnäköisen silakan trilogiaa. Jos aiheessa rypeneelle kelpaa vaihtelun vuoksi vaikka sika Spider-Manina, Hämisversumi on mannaa taivaasta ja kevyesti paras Spider-Man-elokuva.\nRakastan Karvista, mutta Amazing-version olisi pitänyt olla Donald Gloverin näyttelemä Miles Morales, kuten fanikampanja vaati. Sarjakuvissa Miles on kuolleen Ultimate Spider-Manin seuraaja. Hänen kohtalonsa on sopivasti samanlainen ja erilainen, kuten Amazing tahtoi ja Hämisverse osoittaa. Sillä ei ole väliä, ketä tuore sankari vetää turpiin ja minkä taivassäteen vuoksi. Hämisversumi tiivistää tehokkaasti tarinan Kingpinin kostonhimoisesta ulottuvuusporttikokeesta, joten Milesille jää omaa aikaa kollegoistakin huolimatta. Heikkoudet kyllä lähtevät ruuhkaisuudesta, mutta kyse on rehellisestä ajan ja sitä myöten täyteläisyyden puutteesta, eikä komiteamaisesta kirjoittamisesta, jossa kilpailevat ideat pakotetaan yhteen (tyyliin Maguire 3 ja Amazing 2). On outoa, miten kätevästi Miles törmäilee sankarikuvioihin, mutta olennaiset asiat perustellaan ennen pitkää.\nPoutapilviä ja lihapullakuuroja on virheetön mestariteos, koska irtovitsitkin johtavat johonkin. Jos katsoisin ummikkona Phil Lordin ja Christopher Millerin muut työt, julistaisin hörähtäen, että Hämisversumi on heidän ja muu saasta oli hämäystä. He ovat nyt tuottajia ja Lord on toinen kirjoittaja. Pullatasolle ei päästä, mutta tason voi jo haistaa. Possu-, anime- ja film noir -hämikset ovat irtovitsejä, joiden syvempi merkitys on yhteinen: kuka tahansa voi olla Spider-Man, eli toisin sanoen saat samaistua keneen haluat, vaikka edustaisit väärää sukupuolta, väriä tai lajia. (Jos olet eri mieltä, tunge pyllyysi poikittain Mein Kampf tai Get Out.) Miles on ainoa aloitteleva Spider-Man, joten kokeneemmat joutuvat mopottamaan häntä sen verran, että sanoma tuntuu. Pullakuuromaista on absurdin huumorin ja tunnelatauksen saumaton yhteispeli, mutta jos myös Hämisversumi olisi virheetön, jopa sika-Hämis olisi selkeästi omalla matkalla, kuten pullakuurojen kana-Brent on.\nVanha kunnon Peter Parker on lievästi rupsahtanut, mikä kehystää prikulleen oikein nostalgiasedille suunnatun kaman: on jo mahaa ja voi Mary Jane... Montaasit vakuuttavat kaiken tapahtuneen, joten olisi taitavaa ruikuttaa, ettei Vihreä menninkäinen saa olla Hulk tai Power Ranger. Kun lupaus rajattomista mahdollisuuksista ankkuroitui nostalgiaan ja oivasti ajoitettu kohellus huvitti ja elokuva muistutti olevansa oikea elokuva, eikä hittiparaati, silmäni vuotivat. Fyysinen reaktio kertoo totuuden, joten sen puute pakottaa miettimään, mikä sinänsä viihdyttävässä lopussa mättää. Ruuhkan lopullinen merkitys on se, että klassinen kolmen näytöksen kaava kosahtaa. Ensimmäisen näytöksen on hyvä päättyä siten, että kaiken olennaisen esittely huipentuu käänteeseen, joka antaa sankarille tavoitteen. Kun Hämisverse on lopultakin tämän tehnyt, sen on pakko jo oikaista huipennukseen, joka ei täten tunnu ansaitulta: ei Milesin eikä tiimihengen kehitystä ajatellen. Kuvittele Sormuksen ritarien päättyvän siten, että Frodo ja Sam päättävät puskea loppuun kahdestaan, joten siinä menee vartti ja trilogian muut osat kertovat ihan muusta. Leffa olisi yhä loistava, mutta potentiaalia taisi hukkua pysyvästi.\nVisuaalinen tyyli on ainutlaatuisuutensa johdosta arvokas ja immuuni valitukselle, mutta täysosumaksi en sitä kuvailisi. Jos tarkoitus on, että tökkivä tietokoneanimaatio jättää muistijälkiä sarjakuvamaisen asetelmallisista otoksista ja toisaalta osaa yllättää uskottavuudellaan, homma toimii varsinkin, kun silmä tottuu ja tarina vie. Aitoa stop-motionia palvon, mutta kyseenalaistan "tarkoituksellisen huonouden" yleisellä tasolla niin kauan kuin normaalit elokuvat ovat "tarkoituksella huonoja", eli esi-isien pihiyden vuoksi väännettyä 24-kuvan halpamateriaalia. Hämikset noudattavat eri tyylejä ja jopa fysiikan lakeja, mutta sähellys on ihailtavan luontevaa, kunnes lopun valopallotulitus näyttäytyy jossain määrin huutamisena tarinan puutteiden päälle. Vihaan Tekkenin valotehosteita ja tiedän miten helppoja linssiheijastukset ovat Photoshopissa, joten huomioni pitäisi pysyä teemasta kaukana.\n< Skyscraper...\tJuice... >\n[quote nick="Alijohtaja"]Jahas, Peltosesta on parin viime arvostelun perusteella kuoriutunut yksi näistä hulluista "elokuvien pitää näyttää samalta kuin porno, luontodokkarit ja urheilulähetykset!" tyypeistä. Ei jatkoon.[/quote]\n16.12.2018 klo 19.49\t1\nHuh, miten vaikea selkoista tekstiä. ???? Karvinen ja Kivi, wtf?\n16.12.2018 klo 19.57\t9\nSuomi - Peltonen - Suomi : Andrew Garfield ja Emma Stone\n20.12.2018 klo 17.16\nOlisin halunnut nähdä kuinka oikeauskoinen-hämis teurastaa homo-, kinkku-, sekä vääräuskoisen-hämiksen.\n22.12.2018 klo 10.35\t1\nJahas, Peltosesta on parin viime arvostelun perusteella kuoriutunut yksi näistä hulluista "elokuvien pitää näyttää samalta kuin porno, luontodokkarit ja urheilulähetykset!" tyypeistä. Ei jatkoon.\nFriikkisirkus: Vampyyrin oppipoika